ÎNDEMN LA RUGĂCIUNE ŞI FAPTE BUNE 
ÎN POSTUL ADORMIRII MAICII DOMNULUI 


Cinstiţi Părinți, 
lubiți credincioși și 
credincioase, 


Cu ajutor de Sus, intrăm 
din nou în Postul Adormirii 
Maicii Domnului, perioadă 
de timp binecuvântată, în 
care se cuvine să înmulțim 
rugăciunea și fapta bună. 

În aceste două 
săptămâni de post, 
îndemnăm părintește pe 
toți fraţii și surorile din 
cinul monahal, pe preoții 
și pe credincioșii eparhiei 
noastre, ca împreună 
să  înălțăm rugăciune 
stăruitoare către Bunul 
Dumnezeu și către Maica 
| Domnului, care este 

= grabnic ajutătoare. 

Nu este credincios care să fi cerut ajutorul Maicii Domnului și să nu fi primit mângâiere și ajutor în necazuri și întristări, 
după cum spune slujba Paraclisului. 

Postul Adormirii Maicii Domnului este un timp rânduit de Biserică, încă din vechime, pentru a spori în viaţa 
duhovnicească și pentru a ne apropia mai mult de Dumnezeu, prin virtute, sub călăuzirea Născătoarei de Dumnezeu 
și Maicii Luminii. 

Să ne rugăm pentru pacea lumii, pentru înmulţirea dragostei, pentru luminarea minţii și pentru sporirea noastră, a 
tuturor, în nădejde, în credinţă și în toate faptele bineplăcute Lui și Maicii Preacurate. 

De aceea, îndemnăm părintește și frăţește pe slujitorii sfintelor altare ca în fiecare seară din acest post să oficieze 
Paraclisul Preasfintei Născătoare de Dumnezeu, primul și al doilea, alternativ. 

Să stăruim în rugăciune sfântă pentru înmulţirea dragostei pe pământ, pentru pacea dintre oameni și din suflet și 
pentru ca bunul Dumnezeu să reverse peste întreaga lume harul și darurile Sale cele bogate. 


Să nu uităm de cei pe care Mântuitorul lisus Hristos îi numește „prea mici ai Săi” (cf. Matei 25, 40), adică de cei aflaţi 
în strâmtorări și neputinţe, de cei aflaţi în boală, suferință, întristare și singurătate, de cei aflaţi în spitale și la casele lor, 
pe care nu are cine să îi pomenească și să îi cerceteze. 

„Harul Domnului nostru lisus Hristos și dragostea lui Dumnezeu și părtășia Sfântului Duh să fie cu voi cu toți!” (II 
Corinteni 13, 13). 

Cu arhierească binecuvântare, 


t IOAN 


Arhiepiscop și Mitropolit 

ÎNCERCĂRI ASUPRA TEOLOGIEI ISTORIEI 
POPORULUI ROMÂN 


T DANIIL arhiereul 


În anul omagial 2018 al unităţii de credinţă şi de neam, în Biserica Ortodoxă Română, cuvine-se să identificăm şi 
să contemplăm raţiunile divine întrupate în raţiunile timpului şi ale Providenţei şi sădite în ogorul istoriei neamului 
nostru românesc, creștinesc și de Hristos iubitor, pentru a deveni, în cele din urmă, liniile de foc şi de forţă ale unei 
posibile teologii a istoriei poporului român. De aceea vom încerca să vedem Mâna lui Dumnezeu lucrând atât prin 
seninul cerului, cât și prin norii istoriei noastre naţionale, din cele mai vechi timpuri până în prezent și cu perspectivă 
în viitor, până în Eshatologie, așa cum au fost văzute degetele dumnezeieștii Mâini scriind pe peretele palatului 
lui Belşaţar, „în faţa sfeşnicului celui mare” (Daniel 5, 5), atât sentinţe ale dreptăţii dumnezeieşti, cât şi revărsări ale 
îndurării Sale cereşti. Ori de câte ori ne-am scufundat în valurile şi aluviunile istoriei, din pricina păcatelor noastre 
sau din pricina răutăţii altora, Mâna ui lisus, Fiul lui Dumnezeu S-a îndreptat grabnic spre noi, ridicându-ne, precum 
pe sfântul Apostol Petru. Din zilele facerii noastre ca neam, popor și ţară, poporul român merge pe valuri împreună 
cu lisus și spre lisus, în istorie. De aceea Mâna lui lisus o vedem peste tot,„scriind cu degetul pe pământ”-ul nostru 
strămoșesc și românesc, prin troițe și cruci, prin biserici, mănăstiri și catedrale, prin sfinte icoane zugrăvite și glas 
de clopote, prin potire și cădelniţe, prin Evanghelii și Sfinte și dumnezeieşti Liturghii. 

„A purces odată avva Ammona să meargă la avva Antonie și a pierdut drumul și sezând, a adormit puţin. Și 
sculându-se din somn, s-a rugat lui Dumnezeu, zicând: Mă rog Ţie, Doamne Dumnezeul meu, să nu pierzi zidirea 
Ta. Şi i s-a arătat lui ca o mână de om atârnând din cer, arătându-i drumul, până când a venit și a stătut deasupra 
peșterii lui avva Antonie” (Patericul egiptean, avva Ammona, 7). Mâna lui Dumnezeu ne-a arătat în istorie drumul: 

o cărare cu lisus printre semănături, adeseori un drum al Golgotei, arareori un drum spre Emaus și nu de puţine 
ori un drum al Damascului. Vechiul și Noul Testament le contemplăm întreţesute cu istoria noastră naţională, în 
care am avut și treceri minunate ale Mării Roșii, și pietre statornicite la hotar de Eben-Ezer. Oazele de la Elim ne-au 
odihnit în istorie, apa din Stâncă ne-a adăpat, mana euharistică ne-a hrănit și tablele legii evanghelice ne-au 
călăuzit. Adeseori robia egipteană și robia babiloniană au alternat în istoria noastră naţională. Cuptoarele de foc 
şi gurile cu lei și-au schimbat adeseori locul şi timpul. Uneori viţelul de aur ne-a rătăcit, dar Șarpele de aramă ne-a 
dat credinţă și nădejde. Cortul Sfânt ne-a adăpostit în perioada migraţiilor iar templul lui Solomon s-a multiplicat 
prin ctitoriile voievodale românești. Adeseori Roboam și leroboam s-au confruntat în istoria noastră naţională, 
traversată mai totdeauna de duhul profetic al lui lona care ne-a adus aminte cuvântul și adevărul apostolic, din 
Areopagul neamului, că „în El trăim şi ne mișcăm și suntem” (Faptele Apostolilor 17, 28). 

Din perspectiva teologiei noastre naţionale, am putea spune că poporul român stă cuminte și rugător în corabia lui 
Noe-Hristos, așteptând potolirea valurilor potopului și descinderea pe Araratul eshatologic. Curcubeul legământului 
lui Dumnezeu prin Hristos, statornicit prin sfântul Apostol Andrei ne-a unit și veghiat în istorire „de la Nistru pân'la 
Tisa”, cum zice inspirat poetul naţional. Adeseori filisteanul Goliat a fost doborât de praștia românească, pentru că 
rugăciunea răstignită a lui Moise de pe munte i-a ajutat pe români în luptele cu amaleciţii, din cele patru puncte 
cardinale. Ulcioarele cu făclii ale lui Ghedeon și„sabia Domnului și a lui Ștefan cel Mare și Sfânt”, ne-au întărit braţul. 
Coliba de la răsărit de Ninive a câte unui cuvios Daniil Sihastrul, ne-a umplut de mireasma de tămâie a rugăciunii 
isihaste, iar una din colibele de pe Tabor, a fost coborâtă prin sfântul Neagoe Basarab la Curtea de Argeş. Stejarul 
de la Ofra adumbrește gorunul de la Ţebea. Carmelul și Horebul din Carpaţi ne-au pogorât foc din cer și adierea 
blândă şi liniştită a Duhului Sfânt, iar Crucea Golgotei de pe Caraiman ne-a arătat cerul. Albastrul cerului s-a pogorât 
prin Cincizecime la Voroneţ, iar Brâncovenii - Macabei de la Horezu -, au adus jertfa supremă. 

Ramuri din stejarul Teofaniei de la Mamyvri s-au răsfirat prin porumbelul Duhului Sfânt în mănăstirile și schiturile 
din Carpaţi, iar Scara Cerului de la Betel a fost purtată neîntrerupt și nevăzut pe umeri de generaţii și generaţii 
vrednice de înaintași. Ctitoriile în piatră, precum biserica de la Densuș, vorbesc și teologhisesc. Ghedeoni și Samsoni 
ne-au apărat în istorie. Stâlpul de foc și norul de har ne-au călăuzit în Sinaiul românesc. Chivotul legământului 
ortodox cu Hristos este în mijlocul nostru iar trâmbiţele de la lerihon ne-au dărâmat zidurile potrivnice. Vom trece 
lordanul prin Parusie, Înviere și Judecată, iar Părintele Arsenie Boca, împreună cu soborul tuturor Sfinţilor Români 
opresc Soarele și Luna — Hristos și Maica Domnului — pe cerul României, deasupra Ghibeonului și a văii Aialonului 
(losua 10, 12). Astfel „Poporul care stătea în întuneric a văzut lumină mare și celor ce ședeau în latura şi în umbra 
morţii lumină le-a răsărit” (Matei 4, 16) - Lumina lui Hristos care luminează tuturor! 


ț 

„eVOI FACE AICI TREI COLIBE: 
ŢIE UNA ŞI LUI MOISE UNA ȘI LUI ILIE UNA" 
(MATEI 17, 4) 


leromonah lect. asoc. dr. RAFAEL POVÎRNARU 


Ziua de 6 august a fiecărui an marchează un moment deosebit pe care întrega lume, dar mai ales cea creştină are 
datoria de a-l celebra nu doar într-o coordonată a raţiunii, ci mai ales într-una a credinţei, al cărei rezultat se vede 
revelat prin chiar evenimentul deosebit al Schimbării la Faţă a Mântuitorului Hristos, imagine care ne descoperă 
în mod anticipativ, chipul umanităţii deplin pnevmatizate, dar mai ales ne confirmă o dată în plus, dimensiunea 
vieţii veșnice ca realitate neîndoielnică, repere ce se văd surprinse de vocea Tătălui - „Acesta este Fiul Meu Cel iubit 
întru Care am binevoit, pe Acesta să-L ascultați” (Mt 17,5) pe de o parte, precum și de dialogul legat de viitoarele 
Pătimiri ale Domnului, pe care El îl întreţine cu Moise și cu Ilie, pe de altă parte. 

Acest cadru îi determină pe Apostolii Petru, loan și lacob să se „arunce cu faţa la pământ”, nu înainte însă ca 
prin vocea Sfântului Petru să se exprime în fapt, aspiraţia ascensional — mistică pe care Dumnezeu a sădit-o în 
om prin intermediul conștiinței, mai exact aceea care se vede deplin împlinită în starea comuniunii cu Hristos 
Domnul, în Duhul Sfânt, cuvinte evidenţiate în titlul prezentului material. Este de la sine înţeles că întrega imagine 
deschide drumul „eshatologicului creştin” pe care fiecare om - chip al lui Dumnezeu este chemat să îl parcurgă în 
această viaţă, având în acest fel convingerea întâlnirii cu Sfânta Treimie înconjurată de sfinţi și de îngeri, nu numai 
la momentul trecerii pragului mormântului, ci iată că această realitate poate fi surprinsă și trăită încă din această 
viaţă, însă numai în condiţiile mărtuirisirii de credinţă în Dumnezeul Treimic. 

Cuvintele apostolului se nasc dintr-o conștiință marcată, de altfel, de un alt eveniment în care „spontaneitatea 
Duhului” generează un dialog eshatologic, şi anume acela în care Domnul, adresând o întrebare ucenicilor Săi - 
„Cine zic oamenii că sunt Eu?” (Mt 16,13) avea să audă din partea lui Petru răspunsul - „Tu eşti Hristosul, Fiul lui 
Dumnezeu Celui viu” - (Mt 16,16), răspuns căruia Mântuitorul îi conferă dimensiunea deplină a originii divine, ca 
stare a trăirii anticipativ - tainice a Eshatonului -,„nu trup și sânge ţi-au descoperit ţie acestea, ci Tatăl Meu Cel din 
ceruri” (Mt 16, 17). Întocmai putem aprecia şi în cazul petrecut pe muntele Tabor, că nu un instinct sau inteligenţa 
apostolului Petru au fost generatoarele unor asemenea reacţii, ci în primul rând, asemenea trăiri devin oglinda 
„eshatonului interior”pe care Petru îl trăia mai mult sau mai puţin conștient de lucrarea tainică a Duhului asupra sa. 

Din toate cele descrise putem surprinde un aspect capital atunci când vine vorba de drumul fiecăruia dintre noi 
spre Împărăţia lui Dumnezeu. Mai exact, se vede faptul că numai, în lumina Duhului Sfânt” creştinul poate păşi în mod 
valid și autentic pe „marea vieţii”, a cărei finalitate o reprezintă întâlnirea cu Fiul lui Dumnnezeu. Starea, îmbrăcării 
noastre în Duhul Sfânt” deschide posibilitatea comuniunii cu Dumnezeul Treimic, fapt care, urmare a fraternității 
noastre tainice cu Hristos — Fiul lui Dumnezeu, ne așază pe coordonatele actualizării necontenite în fiinţa noastră, 
a tuturor evenimentelor revelate lumii de către Domnul. Cu alte cuvinte, așa cum Duhul Sfânt transfigurează toate 
simţurile sfinţilor apostoli, făcându-i capabili să devină martorii Schimbării la Faţă, în același fel, prin atașamentul 
faţă de Dumnezeu, condiţionat exclusiv de iubirea omului, Același Duh preface chipul omului mundan, într-unul 
iconic, plin de strălucirea dumnezeirii, stare născută practic din chemarea lăuntrică pe care creștinul autentic o 
resimte, mai exact aceea de a-L urma pe Hristos -„cel ce vrea să vină după Mine, să se lepede de sine, să-și ia crucea 
și să-Mi urmeze Mie” (Mc 8, 34), îndemn din care înţelegem că numai în starea crucii se poate naște în noi adevărata 
chemare a lui Dumnezeu, aducătoare deopotrivă de har și strălucire dumnezeiască. 

Dialogul tainic al omului cu Dumnezeu, în Duhul Sfânt, realizat „la umbra crucii” aduce cu sine o nouă identitate 
pe care creștinul o dobândește, respectiv aceea de pelerin pe drumul Cerului, care presupune un itinerariu început la 
Betleem, continuat mai apoi prin ludea și împrejurimile acesteia, Taborul, lerusalimul triumfal al Floriilor, lerusalimul 
primei Euharistii, acela al Patimirilor, dar mai cel al Învierii şi Înălţării Domnului. 

Toate acestea devin puncte de reper existenţial pe care nu doar apostolii ajung să le parcurgă în viaţa lor, ci 
fiecare creștin în parte, îndrumat tainic de Duh, ca actualizare imediată a principalelor evenimente din istoria 
mântuirii, pe care fiecare dintre noi este chemat să le mărturisească prin modul lui de viaţă. Întregul periplu 
subliniat mai sus devine unul tainic, care transformă omul îmbrăcat în „haina lui Hristos” într-un adevărat „ecou al 
Cerului”, în care asemenea celor afirmate de către Sfântul apostol Pavel - „nu mai trăiesc eu, ci Hristos trăiește în 
mine”- (Ga 2, 20), viaţa devine o lumină hristică. Dinamica dialogului lăuntric al omului cu Dumnezeu determină 

reacţii precum cele pe care le regăsim la Sfântul Petru, în care devine vizibilă „expresia manifestării Duhului”, ca 
starea exteriorizării tainicului inimii”. 

Impulsionat practic de har, omul ajunge să resimtă necesitatea imediată a comuniunii cu Dumnezeu și cu semenii, 
ca expresie de iubire jertfelnică. Astfel, „colibele” avute în vedere de către apostol, cu referire la materialitatea 
existenţială proiectată de,o conştiinţă taborică”, devin apanajul unei ecleziologii în care în Sfânta Treime - Tatăl şi 
Fiul şi Duhul Sfânt se actualizează continuu starea taborică, drept comuniune cu Dumnezeu, cu sfinţii Săi, dar și 
cu aproapele nostru. 

Construcţia „colibei” fundamentată pe cei trei „piloni ai iubirii” - Dumnezeu, sfinţii și oamenii denotă o sete 
necontenită pe care sufletul atins de har ajunge să o resimtă. „Coliba” sinonimică cu „ecclesia” comportă o dublă 
dimensiune — spirituală și materială. Cea spirituală se vede resimţită prin prefacerea întregii fiinţe în care se odihnește 
Dumnezeu prin Sfintele Taine, într-o veritabilă „biserică vie” în care iconicul se trăieşte urmare a comuniunii dintre 
rațiune, voinţă și sentiment, realizate prin intermediul iubirii, iar aspectul material se revendică prin nevoia omului 
de a-și putea dobândi călăuza spre,„piscul Taborului”, drum ce se vede presărat însă cu o sumedenie de încercări pe 
care numai la adăpostul „cupolei de har a Bisericii”, omul le poate depăşi, ajungând în final la destinaţie - Taborul 

Ceresc. În baza acestor considerente devine naturală întrebarea: mai poate resimţi omul contemporan, starea 
Taborului? 

Taborul ne furnizează pe de o parte, starea comuniunii cu Hristos Cel Transfigurat, iar pe de altă parte, totul se 
vede plasat într-un plan dialogal autentic intervenit între Dumnezeu și om. 

În aceste condiţii înţelegem că omul ca fiinţă socială din perspectiva filosofiei, se transformă într-o fiinţă 
comunitară, stare în care totul se cere a fi împlinit în deplină unitate de iubire cu aproapele, în numele lui Hristos. 
Aceste coordonate devin pentru omul contemporan, din ce în ce mai contrastante, având în vedere mai ales aspiraţia 
acestuia de a se manifesta într-un mod cât se poate de individualist, urmare a diminuării puterii de sacrificiu în 
numele iubirii aproapelui, pe fondul pierderii treptate a relaţiei cu Dumnezeu. Din nefericire, inima omului actual 
a uitat să mai construiască „colibele” furnizate ca model de către Sfântul Apostol Petru, în care, în spaţiul inimii 
să se regăsească găzduit cel suferind, cel în nevoi, cu alte cuvinte Însuși Hristos aflat în chipul „celor prea mici ai 
Lui”. Marcat profund de o criză a iubirii, omul refuză cu obstinaţie,„dialogul de la inimă la inimă”, lăsând în urma lui 
imaginea fidelă a nefericirii proprii, văzându-se aruncat astfel nu în lumina modelatoare și transfiguratoare a Duhului 
Sfânt, ci mai degrabă în întunericul nevrozelor și al depresiilor care devin tot mai vizibile în societatea în care trăim. 

Nefericirea și permanenta neliniște sufletească îşi au practic originea în refuzul omului contemporan de a mai 
avea iniţiativa dialogului autentic caracterizat prin emoție și sinceritate, dar mai ales din lipsa dialogal - liturgică a 
întâlnirii cu Dumnezeu în spaţiul rugăciunii și al mărturisirii. Dominat de o lume a desfigurării surprinsă mai ales din 
spaţiul virtual - devenit idol al existenţei actuale, în detrimentul transfigurării, omul alege calea izolării nu numai 
de Dumnezeu şi de semeni, dar chiar și faţă de sine însuși, negându-și în acest fel întregul chip iconic pe care l-a 
primit ca dar de la Creatorul său, dar mai ales darul suprem al vieţii. Lipsit de motivaţia existenţei, îndeosebi de 
convingerea calităţii personale, omul zilelor noastre, pierzând astfel „coordonatele Taborului”, se vede secătuit 
deplin de puterile înnoitoare prin har ale sufletului, asumând în mod inconștient soluţia refuzului vieţii, în absurda 
iluzie a „eliberării” de sub povara greutăților vieţii, refuzând să creadă că pe o asemenea cale, viaţa de dincolo de 
mormânt va reprezenta o suferinţă veşnică. Efectele unor asemenea atitudini ajung să ia chipul tot mai vizibil al 
disoluţiei la adresa persoanei, a familiei acesteia, dar și a întregii societăţi. 

Golindu-se practic de harul lui Dumnezeu în absenţa unei vieţi spirituale autentice, fiinţa umană devine pradă 
unor false credinţe furnizoare nu de sentiment comunitar bazat pe reciprocitatea iubirii jertefelnice, ci mai degrabă 
pe supradimensionarea iubirii de sine, altfel spus, al unui egoism transformat din nefericire în iluzia motivaţională 
a desăvârşirii ca urmare a capacităţilor personale, fapt ce transformă practic omul într-o adevărată creatură lipsită 
de orice urmă de sacru împărtăşit de Hristos. 

Apreciem că toată această stare care caracterizează contemporaneitatea se datorează indiferenţei omului faţă 
de lumina taborică împărtășită de Dumnezeu prin intermediul Bisericii Sale. Având în vedere taoate aspectele 
descrise, considerăm că șansa omului actual de a se reașeza pe „drumul Taborului” rămâne dorinţa sinceră de a-L 
întâlni astfel pe Hristos. lar pentru a face acest lucru nu ne rămâne decât să-L găzduim și noi pe Dumnezeu în, coliba 
inimii noastre”, nu înainte însă de a scoate de acolo „musafirii nepofitiţi” - patimile noastre, care prin intermediul 
Tainei Spovedaniei, vor putea fi înlăturate, redând fiinţei noastre, capacitatea redobândirii„simţurilor duhovnicești” 
gata a ne oferi nu doar chipul vizual al transfigurării arhetipale, ci şi ascultarea cuvântului Scripturii, capabil a face 
din noi „icona iubirii” aureolată de Duhul Sfânt pe soclul credinţei în Hristos - Fiul lui Dumnezeu, a Cărui origine 
se vede confirmată de intervenţia prin cuvânt a Tatălui Ceresc, la momentul Schimbării la Faţă. Numai în acest fel, 
lumea întreagă va putea deveni un Tabor în care să răsune continuu „vocea lui Dumnezeu” și în care, în puterea 
luminii harice, omenirea să-și poată împlini menirea, respectiv aceea de a trăi veșnic în comuniune cu Sfânta Treime, 
cu sfinţii şi cu îngerii care slavoslovesc de-a pururi în Împărăţia lui Dumnezeu. 

VIAȚA MONAHALĂ ȘI MILA CREŞTINĂ 


Monahia TEODORA OPRI$ 


Privită în complexitatea ei, viaţa 
monahală comportă mai multe 
aspecte. Pe lângă aspectul sau 
latura ascetică, vieţuirea monahală 
cuprinde și latura  filantropică 
concretizată prin mila creștină care 
este defapt un imperativ al oricărui 
creștin, indiferent de viața pe care 
o duce, cea de familie sau cea 
monahală. Prin latura filantropică 
monahul îşi deschide braţele 
spre semeni, spre umanitate, 
împlinind astfel vocaţia iniţială a 
omului, sau mai bine zis ceea ce 
Sfântul Apostol Pavel formulează 
ca un precept evanghelic:, tuturor 
toate m-am făcut...” (| Cor. 9, 22). 
Este firesc ca viața monahală să 
înglobeze acest aspect deoarece 
monahul este tipul omului 
desăvârşit, model pentru cei din 
lume, ori, în desăvârșirea sa, omul 
trebuie să fie milostiv, să privească 
cu iubire și condescendenţă spre 
toți semenii săi. 

Monahismul ca formă de viață 
creștină, își are sursa în Evanghelie. 
Primul și cel mai mare exemplu a 
fost lisus Hristos Însuși. El trăieşte 
retras din societatea vremii însă nu 
1 separat de ea, nu este indiferent 
la durerile şi necazurile ei. Se 
1 coboară în mijlocul oamenilor 
şi a suferințelor lor, le întinde 
mână de ajutor, îi mângâie și îi 
întărește, ba chiar înmulțește cele 
cinci pâini și doi pești pentru a 
„veni în întâmpinarea nevoilor lor 
imediate. La fel și monahul este 
dator să fie receptiv la nevoile și 
durerile lumii în care trăiește, să ajute, după putinţă, pe cei care vin la el sau pe cei care au nevoie de el. Retragerea 
din lume nu înseamnă separarea de ea, ci mai mult, retragerea oferă monahului o viziune mult mai limpedea asupra 
lumii. Cu o astfel de perspectivă asupra lumii, privită prin ochiul cel milostiv al Creatorului, monahul trebuie să 
fie dispus în ajutorarea, întărirea și mângâierea semenilor. Viaţa de obște oferă monahului, zi de zi și ceas de ceas, 
experienţa trăirii cu aproapele, disponibilitatea de a-l ajuta și înţelege aşa cum este el, cu dragoste și milă în Hristos 
lisus. Aşadar, monahul nu face altceva decât să extindă experienţa sa celor din lume. 

Dacă privim istoria monahismului, putem constata că încă de la începuturile sale se observă o aplecare spre social, 
spre oamenii din vremurile de atunci. Sfântul Antonie cel Mare, părintele monahismului, vestit pentru nevoințele 
sale, primea periodic oameni din diferite clase sociale care aveau nevoie de sfaturile și ajutorul său. Ba mai mult, 

el însuși cobora în Alexandria 
ca să vadă cum petrec creştinii. 
Interesul său pentru creştinii 
acelor timpuri denotă faptul 
că, pentru marele ascet nu 
i era indiferentă starea și viața 
creștinilor, problemele și 
frământările lor. Sfântul Vasile 
cel Mare, în Regulile mici, 
enumeră dispoziţiile pe care 
trebuie să le aibă monahul 
i pentru a pune în practică 
i iubirea de aproapele. Această 
iubire se exteriorizează, pe 
1! de-o parte, prin exemplu 
i și rugăciune, iar pe de altă 
parte, prin munca mâinilor, 
activitatea pedagogică și 
ospitalieră. Sfântul Vasile vrea 
ca monahulsă practice o slujire 

i i aoaeoisăă caritativă activă, în folosul 
bolnavilor şi călătorilor, îi arie se Ei sa aril de orfani și Patra copila Vedem că încă de la începuturile 
sale, monahismul dezvoltă o dimensiune social-filantropică, lucru demonstrat și de înființarea primelor spitale sau 
case de îngrijire a bolnavilor, precum și a orfelinatelor, a caselor pentru fecioare, a școlilor, toate dezvoltate în jurul 
mănăstirilor, sub tutela lor şi cu sprijinul financiar exclusiv din partea lor. 

Aşadar, istoria monahismului relevă și această funcţie sau slujire socială a mănăstirii. Din veniturile și daniile 
lor, mănăstirile, atât cele din spaţiul răsăritean, cât și cele din spaţiul apusean, timp de secole, au însufleţit și 
susținut aproape în exclusivitate orice activitate socială și culturală în societatea incapabilă de a prelua în sarcina ei 
aceste aspecte. În esenţă, slujirea socială a mănăstirii, mila şi compasiunea pe care monahul o împărtăşeşte omului 
contemporan cu el, indică lumii ce anume trebuie să se facă pentru fiecare om, mai cu seamă dacă se află în nevoi, 
ca el să găsească un ajutor la semenii săi. Un exemplu concret ni-l oferă marele stareţ, cuviosul losif Volokolamski 
(+1514), din Rusia medievală, care a primit în timpul unei mari foamete, în mănăstirea sa, nu mai puţin de 7.000 
de persoane cărora le-a oferit adăpost și hrană. Exemplele sunt nenumărate dacă ne uităm cu atenţie la vieţile 
marilor stareţi şi egumeni din lumea creștină. Putem afirma aşadar că acțiunea caritativă sau dimensiunea socială 
a mănăstirii și a monahului, rămâne o constantă a vieţii monahale. 

Un aport cu totul original, în sensul mai sus abordat, îl aduce Sfântul loan Hrisostom (+407). Formaţia sa 
intelectuală, dublată de experienţa sa duhovnicească, îl determină să afirme în comentariul la Epistola 1 către 
Corinteni că regula fundamentală a creștinismului se află în slujirea aproapelui. Marea ispită a monahului este aceea 
de a nu fi preocupat de mântuirea aproapelui. Grija de ceilalți nu numai că este compatibilă cu viața monahală, 
ba chiar este esenţială pentru ea. Dacă nu ești de folos celorlalţi, nevoinţele tale nu au valoare, va spune același 
Sfânt Părinte în comentariul la Epistola către Tit. Cum pot fi folositori monahii celorlalţi? Mai întâi de toate prin 
rugăciunea lor pentru întreaga lume. Apoi, prin exemplul și lecţia vie de detașare de lumea aceasta, de slujire fără 
interes. Vedem că acest mare Părinte al Bisericii dezvoltă conceptul de rugăciune universală, pe care monahul 
este dator să o facă pentru lumea întreagă, lucru ce relevă dragostea, compasiunea și mila sa pentru toți oamenii 
și pentru întreaga creaţie. 

Ospitalitatea pe care monahul este dator să o arate celor care vin la dânsul, relevă același lucru: dragostea faţă 
de aproapele. Până astăzi, mănăstirile primesc cu mare cinste și dragoste pe cei care le trec pragul, le oferă sfaturi 
şi îndemnuri duhovniceşti, se implică în ajutorarea celor nevoiaşi, a bătrânilor, a orfanilor, a celor cu nevoii speciale, 
iar Biserica Apusului a dezvoltat ordine monahale specializate în acțiuni caritative. 

De la rugăciune, la faptă, monahul este chemat să dubleze nevoinţele sale ascetice cu dimensiunea filantropică, 
cu implicarea în societate, cu ajutorarea semenilor, acestea fiind semul dragostei lui Hristos pe care monahul o poartă 
în inima sa. Ca model și prototip al vieţuirii creștine, monahul trebuie să poarte în inima sa durerile și neîmplinirile 
acestei lumi, aşa după cum Hristos purtat durea lumii în rugăciunea Sa din grădina Ghetsimani. Astfel, prezenţa 
sa, va deveni o revelare a măreției desăvârşirii creștine. 

BISERICA ORTODOXĂ ROMÂNĂ 
ȘI ACTUL MARII UNIRI 


Preot dr. VALENTIN BUGARIU 


Pentru a arăta contribuţia Bisericii româneşti la Unirea cea Mare din 1918 trebuie să privim în istorie pentru a 
desluşi mai bine ataşamentul Bisericii faţă de poporul care era de fapt păstorit de aceasta. S-a format în jurul Bisericii 
o solidaritate naţională, fiindcă Biserica era şi ea naţională. Biserica era a poporului şi stătea în slujba poporului. 
Biserica a avutun rol istoric în pregătirea biruinţei româneşti. Preoţii propovăduiau Evanghelia libertăţii şi unirii[ 1]. 
Vorbind despre o perioadă apropiată actului de la 1 decembrie 1918 şi nu de contribuţia Bisericii de la începuturile 
ei în aceste ţinuturi la susţinerea năzuinţelor locuitorilor şi totodată păstoriţilor ei. La precedentele lupte pentru 
emancipare naţională Biserica a avut contribuţia sa esenţială. Astfel la 1786 la răscoala condusă de Horea, Cloşca şi 
Crişan au participat clerici, o altă participare a reprezentat-o contribuţia petiţionară în elaborarea celebrului Suplex 
Libellux Valachorum (1791). De la aceste momente se simte legătura strânsă între ierarhii ortodocşi şi cei uniţi care 
împreună trimit în anii 1834 şi 1842 memorii curţii vieneze. La revoluţia din 1848 alături de Simion Bărnuţiu şi Avram 
lancu participă şi Andrei Şaguna care a fost şi diplomatul revoluţiei. Proclamaţia elaborată la 24 martie 1848 a fost 
difuzată cu ajutorul preoţilor şi învăţătorilor români, prin seminarişti şi elevii poporali. Consfături revoluţioare au 
avut loc în casele slujitorilor altarului: a canonicului Timotei Cipariu, preotul unit din Mănăştiur şi în casa preotului 
Simon Balint din Câmpeni, rezultatul acestor două consfătuiri a fost convocarea în Duminica Tomii din 18/30 aprilie 
1848 a unei mari Adunări Naţionale. Invitaţia a fost adresată tuturor protopopilor şi a câte doi preoţi din fiecare 
protopopiat. În aceste timpuri se săvârşea împreună Sfânta Liturghie, laicii, conducătorii mişcării participau la 
Sfânta Liturghie, cum se întâmpla în vechime în Imperiul Bizantin. Adunarea din 3/15 mai 1948 a fost prezidată 
de Andrei Şaguna şi loan Lemeni. 

În Proclamaţie, printre altele, se cerea libertate şi autodeterminare pentru Biserica Ortodoxă, egalitatea ei în 
drepturi cu celelalte confesiuni religioase. La Sibiu a luat naştere un Comitet permanent al românilor condus de 
mitropolitul Andrei Şaguna, care a avut în componenţă pe: protopopi: Moise Fulea, loan Moga, preoţii: Sava Popovici 
şi pe profesorul Nicolae Bălăşescu (arhiereul Nifon). S-au ales două delegaţii, prima compusă din Andrei Şaguna, 
Al. Sterca-Suluţiu, Timotei Cipariu, Moise Fulea, Sava Popovici-Barcianu şi loan Popasu şi cea de-a doua din: loan 
Lemeni, Ştefan Moldovan ş.a. care să prezinte Dietei revendicările românilor. lerarhii şi preoţii au făcut demersuri 
la Insbruck şi Pesta. Şaguna a declanşat o altă mişcare la Sibiu pe 16/28 decembrie 1848 în care se cerea aceleaşi 
lururi care sau cerut şi la Blaj. Această acţine a durat până în august 1849. În oastea lui Avram lancu au paricipat 
şi clerici: Simion Balint şi loachim Băcilă precum şi teologul unit V. Moldovan şi alţii[2]. Alţi clerici şi teologi şi-au 
jertfit viaţa pentru îndeplinirea deziteratului naţional: V. Moraru, V. Turcu, Jivoin Petrovici, V. Popa[3]. Peste 40 de 
biserici au fost arse, iar alte 300 au fost jefuite. 

În Banat, la 15/17 iunie 1848 Eftimie Murgu cerea înfiinţarea unei Mitropolii Ortodoxe cu sediul la Timişoara. 
Au fost aleşi Ignatie Vuia vicar al Caransebeşului şi Dimitrie Stoichescu-Petrovici vicar la Timişoara. Mulţi slujitori ai 
Bisericii Ortodoxe din Banat au fost —ca represalii - omorâţi, alţii exilați (|. Vuia), iar alţii întemnițați (D. Stoichescu- 
Petrovici). 

O altă participare a Bisericii Ortodoxe la lupta naţională pentru independenţă a fost participarea sjulitorilor 
altarului la Războiul pentru Independenţă din 1877-1878. Mulţi transilvăneni printre care şi teologul Vicenţiu 
Grama au trecut munţii şi au luptat în România, iar în comisiile de ajutorare au fost consemnați 350 de preoţi şi 50 
de preotese. În Transilvania clericii au alcătuit un Memorandum pe 20/31 ianuarie 1892 prin care se refuza unirea 
Transilvaniei cu Ungaria. Documentul a fost tipărit în 1892 la Sibiu. În Dieta maghiară au luptat pentru drepturile 
românilor şi clericii Vasile Lucaciu, Dimitrie Comşa, Daniil Popovici-Barcianu şi Gheorghe Popovici. Pentru acţiunile 
lor unioniste mulţi clerici au fost închişi, între aceştia s-a numărat şi profesorul de teologie şi istoricul loan Lupaş. 

Unirea tuturor românilor într-un singur stat s-a putut realiza doar după încheierea Primului Război Mondial, 
în urma căruia monarhia dualistă austro-ungară s-a dezintegrat, cele trei provincii istorice Transilvania, Banatul 
şi Bucovina s-au putut uni cu România. În Răsărit, în urma revoluţiei bolşevice din octombrie 1917 care a dat 
popoarelor stăpânite de ruşi dreptul la autodeterminare s-a unit cu România şi provincia istorică Basarabia. În 
timpul războiului, preoțimea din Regat a înaintat alături de armata română în Transilvania pe câmpurile de luptă, 
suferind bătăi şi schingiuiri, deportări în Germania şi Bulgaria şi chiar moartea. Călugării şi călugărițele s-au angajat 
voluntari în serviciul sanitar al armatei[4]. 

Sfântul Sinod al Bisericii Ortodoxe Române a numit ca protopop militar pe preotul profesor Constantin Nazarie 
de la Facultatea de Teologie din Bucureşti, iar ca ajutor pe Vasile Pocitan (arhiereul Veniamin). În armata română 
au fost peste 250 de preoţi militari. Peste 200 de preoţi ardeleni şi 15 preotese au fost deportaţi în judeţul Şopron 
(Ungaria), iar câţiva au murit în exil: prot. dr. Gheorghe Dragomir de la Biserica Albă, alţi o sută de preoţi ardeleni 
au plecat în Regat de teama represalilor, între aceştia amintim pe teologul Nicolae Colan. Alţi clerici au activat 
în străinătate pentru unirea românilor: protopopul Gheorghe Opreanu la Viena, Vasile Lucaciu şi Vasile Stoica în 
Statele Unite ale Americii. Despre activitatea clericilor români din armata română, conducătorii lor consemnau în 
jurnalele de război: ,,...se ducea la datorie sub ploaia de gloanţe. În luptele de la Cleşte, Clăbucet, Dihamul şi Periş 
a fost un adevărat apostol” (preotul loan Gheorghiu-Sulina) sau ,,...a luat parte la toate luptele, fiind întotdeauna 
în prima linie, îngrijind răniții şi prin exemplul lui îmbărbătând oamenii” (Cicerone lordăchescu)[5]. 

Biruinţa războiului s-a datorat legăturii între acest preot şi soldaţi: „S-a stabilit aşa legătură sufletească între acest 
preot şi soldaţi, încât ei îl numeau tătucul nostru pentru că este în tot momentul între ei, în infirmerie, îi îngrijeşte, îi 
împărtăşeşte, îi încurajează..”[6]. Între aceşti preoţi amintim şi pe preotul lon Agârbiceanu, preotul Tudor Simedrea 
(arhiereul Tit), preotul profesor Gheorghe Leu (arhiereul Grigorie) şi preotul Vasile Vasilescu din Ploieşti, despre 
care s-a scris: ,,...a fost învăţat să panseze răniții, era cel mai bun om de meserie... vagoane întregi de răniţi au fost 
pansaţi de el..”[7]. Un rol deosebit în angajarea în război a călugărilor şi călugăriţelor l-a avut mitropolitul Pimen 
Georgescu al Moldovei care a pregătit peste 200 de călugări şi călugăriţe pentru serviciul sanitar, punând la dispoziţia 
răniților şi câteva mănăstiri. Conducătorul monahilor şi monahiilor a fost arhim. Teoctist Stupcaru. Aproximativ 200 
de preoţi au fost împuşcaţi, alţii au murit din cauza chinurilor în Moldova. A suferit surghiun şi Sofronie Vulpescu 
al Râmnicului. În timpul războiului peste 350 de preoţi au fost aruncaţi în temnițe, alţii nemaivăzând niciodată 
pământul ţării: prot. dr. Gheorghe Dragomir (Biserica-Albă), alţii au murit din cauza detenţiei: protopopul loan 
Bercan, preotul Teofil Păcurariu ş.a., alţii au fost împuşcaţi odată cu retragerea maghiară: preotul Atanasie Conceatu 
din Deta (jud. Timiş). Prin temniţa Şopronului au trecut protopopii Sergiu Medean şi loan Lupaş, iar la Zambor 
(Serbia) au fost deportaţi alţi clerici între care şi Trandafir Scorobeţ, iar alţii la Becicherecul Mare. 

Pe fondul dezintegrării regimului dualist după înfrângerea Puterilor Centrale au fost destule voci care au dorit 
fie păstrarea Transilvaniei la Ungaria, fie federalizarea defunctului Imperiu. Pentru a contraataca aceste voci la 30 

octombrie 1918 ia fiinţă la Arad Consiliul Naţional Român Central care l-a avut în componenţă și pe Vasile Goldiş 
pe atunci secretar eparhial la Arad, iar la 31 oct. 1918 ia fiinţă la Timişoara un Consiliu Naţional Român condus de 
dr. Aurel Cosma. Peste tot s-au ţinut „adunări populare” în Ardeal, Banat, Crişana şi Maramureş. La 1 nov. 1918 la 
Caransebeş, episcopul dr. Miron Cristea a iniţiat o adunare naţională, instituindu-se o gardă naţională compusă 
din studenţii de la Institutul teologic din localitate. În mişcarea prounionistă au fost angrenaţi şi protopopul Andrei 
Ghidiu şi profesorul de teologie Petru Barbu. Secretarul eparhial, dr. Cornel Corneanu îi sfătuieşte pe românii 
caransebeşeni: „...vă sfătuiesc <<ca tot natul>> cu mic cu mare de la vlădică până la opincă să fie supus neclintit 
Marelui Sfat Naţional Român”[8]. Actul de la Alba-lulia a fost pregătit şi de alţi clerici şi profesori de teologie din 
Transilvania şi Banat: Silviu Dragomir şi Nicolae Bălan de la Sibiu, Roman Ciorogariu (vicar la Oradea), Aurelian 
Magieru (Arad), Gheorghe Popovici (Lugoj), Vasile Suciu (vicar la Blaj), Al. Ciura (Blaj), cât şi de presa bisericească: 
„Telegraful român”, „Biserica şi Şcoala”, „Foaia Diecezană”, „Unirea', „Gazeta Poporului”. 

La 15 noiembrie 1918 s-a hotărât ca la Adunarea de la Alba-lulia să participe delegaţi din toate părţile ce se 
vor uni: Transilvania şi Banatul. Alegerea de deputaţi s-a săvârşit în 17 noiembrie 1918 după Sfânta Liturghie fie în 
clădirile bisericilor, fie în sălile şcolilor confesionale, fiind aleşi cinci delegaţi din fiecare circumscripție electorală. 

În ajunul zilei de 1 decembrie 1918 un sas sighişorean, H. Fabriţius scria: „Mâine se vor aduna în Valea Mureşului, 
la Alba-lulia, sute de mii de români, reprezentanţi ai tuturor ținuturilor locuite de români. Reşedinţa principelui 
Transilvaniei, vechiul Bălgrad, va fi martorul unei deşteptări emoţionante a unui popor viguros, trezit de ideea 
libertăţii... Pe pământul istoric de la Apullum, oraşul lui Traian, unde Legiunea a XIII -a îşi aducea ofrandele şi pe 
locul unde şi-au vărsat sângele eroii libertăţii Horea, Cloşca şi Crişan, națiunea română îşi va proclama suveranitatea 
ei. [...] Visul unui viitor luminos, al unei afirmări naţionale, al unei uniri a tuturor românilor de pretutindeni într-o 
singură patrie se împlineşte mâine”[9]. 

La acest înălțător moment al unităţii româneşti de la Alba-lulia a participat şi Biserica românească prin cei cinci 
episcopi, patru vicari, 10 delegaţi ai Adunărilor eparhiale, câte un reprezenztant al şcolilor teologice, doi reprezentanţi 
ai studenţilor şi elevilor, au mai fost preoţi şi învăţători confesionali aleşi ai poporului românesc. Duminica lui 1 
decembrie dimineaţă s-a săvârşit Sfânta Liturghie şi Te Deum în cele două biserici româneşti, episcopul ortodox 
loan Ignatie Papp al Aradului săvâşind în biserica ortodoxă. Răspunsurile au fost date de Corul studenţilor teologi 
sibieni dirijaţi de Timotei Popovici. La ora 10.00 s-a deschis Marea Adunare Naţională prezidată de George Pop de 
Băseşti, episcopii loan Ignatie Papp al Aradului şi Dimitrie Radu al Oradiei. Ca for legislativ a fost ales Marele Sfat 
Naţional. Adunarea s-a încheiat la orele 14.00 cu alocuţiuni pe Câmpul lui Horea ţinute de episcopii Miron Cristea 
al Caransebeşului şi luliu Hossu al Gherlei. 

În cele ce urmează vom încercă să sintetizăm aportul românilor transilvăneni şi bănăţeni la înfăptuirea Unirii. 
Sălajul a dat marii oameni ai timpului: Alexandru Papiu-llarian, luliu Maniu şi George Pop de Băseşti. La 10 noiembrie 
1918 a luat fiinţă o filială a Sfatului Naţional şi o gardă naţională condusă de dr. Alexandru Gheţie, vicarul Șimleului. 
La Bălan preotul loan Pop conduce Sfatul Naţional din localitate. Din Sălaj spre Alba-lulia au plecat preoţii Vasile 
Copoş şi loan lancău. De sub Mureş au participat la Marea Adunare Naţională de la Alba-lulia, în afară însuşi de 
protopopul (Vasile Pop) şi ţăranii Ilie Puie (cantor), Vasile Negrean, N. Puie, preotul Cornel Oţiel din Bucium. Din 
Bogdana au participat doi feciori[ 10]. Din deputaţii Adunării de la Alba-lulia 46 au fost sălăjeni. 

În Sătmar, organizarea consililor locale s-a făcut prin Adunarea poporală română din 13 noiembrie 1918. Aici 
a vorbit şi protopopul Romul Buzilă. Ţăranii cer ruperea oricăror legături canonice cu Episcopia de Hajdugorog. 
Această adunare cerea participarea la Alba-lulia şi unirea cu ţara, parohiile răpite de Episcopia de Hajdugorog să 
fie realipite episcopiei Oradiei şi diecezei Gherlei, preoţii care nu erau români să nu mai slujească, iar învăţământul 
să fie liber în limba română[1]. 

Biserica din Banat a fost reprezentată la Alba-lulia prin cei doi episcopi: loan Ignatie Papp al Aradului şi dr. 
Miron Cristea al Caransebeşului, protopopii în funcţiune şi preoţii: loan Oprea din Timişoara, loan Pepa din Buziaş, 
Fabriţiu Mănulilă din Lipova, Mihail Jivanga din Ciacova, George Munteanu din Lugoj, Sebastian Olaru din Făget, 
dr. Andrei Ghidiu din Caransebeş, dr. Lazăr lacob din Oraviţa, Mihail Gaşpar din Bocşa Montană, dr. Laurean Luca 
din Arad şi dr. loan Sârbu din Oraviţa. 

Consistoriile eparhiale au avut ca reprezentanţi pe: Valeriu Giurgiu (Lugoj), dr. Gheorghe Ciuhandu (Arad), dr. 
Dimitrie Sârbu (Chişineu-Criş), dr. Cornel Corneanu (Caransebeş). Din partea Insitutelor teologice au participat: 
prof. dr. Teodor Botiş (Arad) şi prof. Sabin Evoluţian (Caransebeş). 

Alături de protopopi, reprezentaţi ai Consistoriilor şi ai Institutelor teologice au fost şi preoţi şi profesori 
reprezentanţi ai comunelor bisericeşti: diac. dr. Lazăr lacob din Arad, dr. Vasile Goldiş, dr. Gheorghe Lungu, dr. 
Nicolae Popovici, Traian Golumba, dr. loan Roşiu, alţii au trimis telegrame de adeziune: arhiereul Filaret Musta, 
protosinghel dr. Traian Bădescu şi dr. losif Olariu, dr. Dimitrie Cioloca, dr. Constantin Popasu. Din Marele Sfat Naţional 

au făcut parte şi bănăţenii: loan Ignatie Papp, Miron Cristea, Traian Frențiu (Lugoj), dr. Andrei Ghidiu, dr. Petru 
Barbu, dr. Avram Imbroane. 

La 1 decembrie 1918 a fost prezentă şi preoțimea hunedoreană prin protopopul dr. Cornel Popescu împreună 
cu ceilalţi protopopi, ai Dobrei, Geoagiului, Orăştiei şi Bradului, apoi cei uniţi din Hunedoara, Bobâlna, Orăştie, Baia 
de Criş, Lupeni şi Sarmisegetuza. 

La 14 decembrie 1918 o delegaţie a Marelui Sfatului Naţional a plecat la Bucureşti unde a prezentat regelui 
Ferdinand actul unirii. Din partea Banatului încă ocupat de maghiari au participat dr. loan Sârbu şi dr. Avram 
Imbroane care era preşedintele „Ligii bănăţene” pentru eliberare şi unire. 

Putem concluziona, că preoțimea românească a fost întotdeauna alături de poporul aflat nu de puţine ori în 
momente de răscruce sprijinindu-i aspiraţiile. 

[1] Aurel Cosma, „Biserica românească din Banat şi Unirea de la Alba-lulia”, în rev. „Mitropolia Banatului”, 1968, nr. 10-12, 

[4] Mircea Păcurariu, „Contribuţia Bisericii la realizarea Actului Unirii de la 1 decembrie 1918”, în rev. „Biserica Ortodoxă 

PREZENTARE DE CARTE 


PARTOȘ. CONTRIBUȚII MONOGRAFICE 


Dr. FLORIN-CORNELIU POPOVICI 


Potrivit DEX, cuvântul monografie are ca rădăcini grecești monos=,unic” și graphein =,a scrie”. Altfel spus, 
monografie se traduce prin „studiu științific amplu asupra unui subiect anumit, tratat detaliat și multilateral”, iar a 
monografiă prin „a cerceta un subiect sub toate aspectele”. 


IOAN TRAIA DAN RADOSAV Opușşi personajului lui Robert Musil, loan 

Traia și Dan Radosav sunt oameni cu însuşiri, 
| pasionaţi colecționari de eternitate, sensibili 
la valorile naţionale, care înţeleg cum se cuvine 
semnificaţia cuvântului „acasă”, „origini”, „vatră 
strămoşească”, „părinţi” „sat”. Înainte de a fi 
buni monografişti, Traia şi Radosav sunt buni 
români. Într-o epocă a globalizării, a pierderii 
reperelor şi a dispariţiei frontierelor, cei doi îşi 
caută, mai abitir ca oricînd, IDENTITATEA. Autorii 
contribuţiilor monografice aduse Partoşului 
din Banatul de şes nu se limitează doar la a 
colecţiona obiecte, ci destine-identităţi. Nu ai 
cum să înţelegi satul românesc dacă nu ești parte 
înfipte în pământul strămoșesc. O știe foarte bine 
loan Traia, care de curând a lansat o monografie 
despre Ferendia natală, o știe și Dan Radosav care, 
iată, în dubla ipostază de coautor la monografia 
dedicată Partoșului și de fiu al satului, se alătură 
unui gest recuperator, ce se încadrează perfect în 
anul Centenar, pledând împotriva risipirii. 

Zestrea culturală a Banatului sporește astăzi 
cu încă o carte importantă graţiei strădaniei 
celor doi autori menţionaţi, semn că există încă 
un potenţial cultural uriaş ce se cere și merită 
a fi valorificat. Ceea ce interesează cu precădere 
este recuperarea memoriei locului, compusă, 
cum bine se știe, din memoriile individuale și cea colectivă, a amprentei purtătoare de originalitate și de autentic. 
Cui se adresează monografia dedicată Partoșului? Tuturor, cu precădere tinerei generaţii, care are dreptul, dar și 
obligaţia de a-și cunoaște ţara, protopărinţii și istoria. 

În calitate de monografişti ai satelor bănăţene, Traia şi Radosav au de îndeplinit o datorie morală, de onoare, 
echivalentă cu sacrul. Împreună fac un apel identitar, un apel la conştiinţa semenilor întru neuitarea unui topos 
cu o semnificaţie spirituală aparte, Partoşul, de numele căruia se leagă Sfântul losif cel Nou. Traia şi Radosav nu 
se dezic nici un moment de ruralitate, ba dimpotrivă, manifestă un profund ataşament faţă de latura ţărănească, 
tezaur de tradiţie. 

Cum se implică cei doi în destinul satului românesc? Pur şi simplu iubindu-l, trăindu-l, nelăsîndu-l să piară, 
punându-l în valoare, aducându-l în actualitate, cuprinzându-l în paginile cărţii. Traia și Radosav sunt puternic 
ancoraţi în valorile tradiţionale perene. Vatra satului, indiferent de numele pe care acesta-l poartă, îi atrage ca o 
himeră. Nu știu câţi dintre noi apreciază și conștientizează munca asiduă de monografist. Sunt însă sigur că rolul 
pe care şi-l asumă cei doi monografişti este unul coagulant, de sensibilizare a opiniei publice. 

Cum arată satul românesc 
azi? Într-o continuă 
şi accelerată stare de 
degradare, de depopulare şi 
de destrămare, de pierdere a 
identităţii. Este tocmai ceea | 
ce se încăpăţânează Traia şi 
Radosav să contracareze în 
cazul Partoşului: salvarea de 
la uitare şi aneantizare. Traia 
şi Radosav sunt îndrăgostiţi 
de logos, de „lore înţe- 
lepciunea populară, de! 
folclor, de etnografie, de 
istorie, de oameni, de 
plai. Partoş. Contribuţii | 
monografice aceasta şi 
este: o carte cu oameni, 
despre oameni, de unde şi 
altruismul autorilor. 

Traia şi Radosav înţeleg 

cum se cuvine că a fi un 
bun român nu e nicidecum , 
o banală înşiruire de cuvinte goale, ci un modus vivendi, un fel de a fi. Nu e o paradă de patriotism, ci o trăire 
intensă, vibrantă, paroxistică a acestuia. Traia şi Radosav fac un adevărat CULT pentru satul românesc. Ei sunt dintre 
cei care duc mai departe POVESTEA, fiind iubitori de poveste, dar, paradoxal, sunt și oameni ai concretului. Autorii 
contribuţiilor monografice ţin enorm la moștenirea culturală din străbuni. 

Partoș. Contribuţii monografice e o carte construită după toate rigorile academice. Structurată pe șase mari 
capitole (Cadru geografic, Istoricul microzonei Partoș, Biserica din Partoș, Şcoala şi activitatea culturală, 
Administraţie, demografie, toponimie, Orezăria de la Topolea), binecuvântată de Mitropolitul loan al Banatului 
care semnează și cuvântul dinainte, conţinând anexe și o bibliografie impresionantă, adunând mărturii, documente 
şi fotografii revelatoare, unele inedite, cărora li se adaugă opiniile personale ale autorilor, cartea este un „bun”comun 
necesar. Contribuțiile monografice se disting prin solida documentare, multitudinea detaliilor, accesibilitatea 
mesajului, amprenta personală emoţională (e cazul lui Dan Radosav, fiu al satului Partoș, ce revine „acasă” şi altfel, 
de data aceasta prin intermediul unei cărţi). Lucrare profesionistă, Partoş. Contribuţii monografice, e o carte de 
folos obștii (și nu numai), o carte de învăţătură, un act responsabil, echivalent cu gestul ziditor. 

Implicaţi, integrii, devotați și responsabili, ce sacrifică timp și energie pentru un crez, ce intră adesea în conflict 
cu cei mai puţin sensibili la valorile perene rurale, Traia și Radosav, cei doi „contributori” la istoria Partoșului, își iau 
în serios rolul de legatari testamentar. Astfel, ei sunt „descălecători” din rândul celor care adună moştenirea, 
dar și lasă moștenire, valorificând asiduu potenţialul cultural, folcloric, istoric, social, turistic și etnografic. 

Prin punere laolaltă a informaţiei, cei doi monografişti au vocaţie întregitoare. Traia și Radosav ne oferă 
modelul comunitar de urmat. Domniile lor ţin Ja și de Banat, fiind oameni cu fală în sens bun, mândri cu și de 
rezervorul imens de ethos pe care îl conţine vatra strămoșească. Toposul cultural bănăţean le este prieten, la fel 
şi oamenii ce-l populează. Partoș. Contribuţii monografice e și un gest pedagogic, popularizant, prin care 
autorii ne redau pe noi nouă înşine. Încercarea lor de cvasi cuprindere între paginile unei cărţi a unui topos cu 
tot ceea ce îi aparţine este un act de restitutio in integrum. 

Traia și Radosav au ceva din alura desţelenitorului de conștiințe, a dascălului luminător. Monografia pe care-și 
pun semnătura și pe care o lansăm astăzi, veritabil atestat de mândrie personală, locală și regională, se dorește 
a fi o mărturie amplă despre continuitatea și perenitatea poporului român pe meleagurile partoșan-bănăţene. 

Cu certitudine că avem nevoie de astfel de oameni pasionaţi, dedicați, aplecaţi spre cercetare și scris. Lor şi celor 
asemănători lor li se cuvine toată cinstea, mulţumirea și admiraţia noastră profundă. 

JURNAL DE SUFLET (V) 


HRANA AUZULUI 


CRISTIAN-ILIE BĂLEANU 


Cântare lină, cu nimic mai | i Y 
diferită, muzical vorbind, de 
modul neşlefuit, dar încărcat 
de cucernicie, al unei strane 
mănăstireşti. În anumite 
momente armonia puţinelor 
glasuri de maici atinge fineţea 
auzului, lucru care delectează cu 
predilecție sufletul, nu mintea. 
Atunci, probabil, datorită unei 
imaginaţii bogate şi mai puţin 
smerite mă străbat reprezentări 
ale măreției  muzicalităţii 
bisericeşti: coruri mixte ce 
produc fiori credincioşilor prin 
complexitatea lor, cvartete cu 
glasuri ce sunt legate într-o 
armonie perfectă,  cantori 
desăvârşiţi în domeniul lor, 
solitari, ale căror canoane sunt 
admirate şi preţuite. Regret nespus că nu mă pot concentra într-un singur punct, şi anume la Tine, Domne, îndrumat 
de smerenia şi simplitatea cânturilor nevoitoarelor Tale! Fredonez după dânsele în gând, uneori, dorind să inspir 
toată atmosfera lăcaşului de cult şi mă întristez de momentele în care mă regăsesc în tovărăşia diferitelor gânduri... 
Doamne, încerc să trăiesc Liturghia!... 

Să o trăiesc precum mi s-a demonstrat de către nişte bune creştine, din lume, ce îşi confundau unduirile vocale 
cu cele ale maicilor de la acea mănăstire ce o port în suflet. Mă hotărâsem să stau mai retras. Ceva din firea mea 
înclinată spre estetică m-a îndemnat să îmi găsesc un loc în care pot avea o perspectivă de ansamblu. Tu, Doamne, 
m-ai ajutat să descopăr frumosul! Fiind o încăpere mică unde se ţineau slujbele, locul în care m-am aşezat pentru 
a-mi restrânge gândurile se situa destul de aproape de icoana Preasfintei Născătoare de Dumnezeu. Doamne, nu ai 
lăsat sufletul meu smerit să nădăjduiască în van după bogăţia facerilor Tale de bine şi amintindu-mi de ataşamentul 
ce-l port pentru acea icoană, dobândit din nevoinţa unei procesiuni în acea zonă când a fost adusă la mănăstire, 
m-ai făcut să respir evlavie. Urma să percep credinţa şi cu văzul. Părintele slujitor rostise rugăciunea Epiclezei şi 
se ridicase din genunchi. În urma slăvirii Preasfintei Fecioare Maria, auzite din Sfântul Altar, cu acea candoare, 
naturaleţe şi pioşenie, au venit, precum odinioară creştinele primelor secole, să înalțe axionul duminical înaintea 
privirilor blajine ale Preaiubitei noastre Maici ce-şi îmbrăţişa Pruncul. Cu greu aş putea descrie exuberanţa ce mă 
îmbăta. La fel de anevoios mi-ar fi de aş încerca să intru în profunzimea acelei atmosfere marcată de puritate. Grija 
dea nu strica ceea ce alimentează bogăţiile noastre sufleteşti mă covârşise odată cu o inerentă stare de pocăință. 
Începusem să îmi privesc cu regret starea în care mă regăseam. Mi se părea că fac parte dintr-o antiteză şi am plecat 
capul, temându-mă să nu deranjez curata rugăciune cu vreo privire sau cu răsuflarea. Te-am slăvit, după cântarea 
axionului duminical, Doamne, încercând cu greu să îmi stăpânesc o lacrimă. 

Cântare lină!... Bogat am fost atunci, bogat sunt după fiecare Liturghie trăită... după fiecare rugăciune rostită, 
cântată, singur sau cu Biserica. Până în acest moment nu putem găsi definiţie mai concretă pentru fericire decât 
starea omului atunci când comunică cu Dumnezeu. Cântare lină... mi-ai deschis sufletul încă de la începutul intrării 
mele în biserică, de mic, oferindu-mi cadou stihuri pe care să le păstrez vii în memorie. Preacurată Maică, inopinant 
îmi răsăreau în minte versuri slăvindu-te din timpul Sfintelor Liturghii. Aşa mi se întâmplă şi acum: un cântec de 
slavă purtat în suflet mă mişcă de fiecare dată când îl înălţ, împreună cu Biserica, la sfintele slujbe. Cântare lină... 
auzul meu tânjeşte după tine! 

CRÂMPEIE FILOCALICE DESPRE RĂBDARE 


leromonah drd. NECTARIE ARVAI 


Răbdarea alături de credință sunt virtuțile ce 
temeluiesc viața duhovnicească, întrucât numai prin 
aşteptarea cu nădejde se poate împlini o lucrare şi 
se poate ajunge la îndumnezeire; după o perioadă a 
vieţii în care, prin statornicia în luptă şi prin păstrarea 
nădejdii credinţei se ajunge la continuitate, răbdarea 
devine remediul renunţării. Părinţii filocalici arătând 
importanţa răbdării, ca temelie a mântuirii, evidenţiază 
faptul că trebuie conştientizata realitatea că Dumnezeu, 
prin răbdare, va dărui nevoitorului cele făgăduite, ştiut 
fiind că „Cel ce rabda necazurile va ajunge şi la bucurii. 
Şi cel ce stăruie în cele neplăcute nu va fi lipsit nici de 
cele placate:!, după cum mărturiseşte Evagrie Ponticul. 

Pe lângă faptul că prin răbdare se dobândeşte mila 
lui Dumnezeu, concretizata în viaţa nevoitorului prin 
împlinirea celor făgăduite, adică a ajutorului dumnezeiesc 
şi a putintei de a lupta şi a dobândi mântuirea, Sfântul 
Marcu Ascetul învaţa că se mai dobândeşte şi smerenia, 
prin faptul că toate încercările „aduc inimii zdrobirea 
neprimejdioasa şi folositoare... Căci cel ce rabda în 
aceasta, şi în celelalte va fi ajutat...? Toţi Sfinţii Părinţi 
au arătat concret în viaţa lor, prin făptuire, că statornicia 


SfântullDiadoh al Foticeii 


în stările grele şi dureroase arata fidelitatea în credinţă şi 
dragostea faţă de Dumnezeu, în această situaţie sufletul 
dobândind experienta blândeţii şi a statorniciei, fără de 
care nu se poate ajunge la o finalitate. Răbdarea arata 
dorinţa veridică a omului faţă de dobândirea asemănării 
prin îndumnezeire, stare împlinită de lucrarea harului, 
arătând că nevoitorul are ştiinţa necesară despre Cel 
dorit de el; aceasta reprezintă înţelepciunea şi ştiinţa 
cea adevărată, pusă în lucrare, căci numai mânat 
de cunostiinta adevărului, nevoitorul poate rămâne 
statornic prin răbdare, în stările amare şi întunecate, 
spre dobândirea celor luminoase şi pline de dulceaţa 
harului. Pruncul în cele duhovniceşti, fără răbdare, nu 
poate ajunge la vârsta maturității duhovniceşti, mai 
presus de toate trebuind stăruit în gândul că, toate se 
întâmpla prin îngăduinţa şi voia Domnului, Care ştie din 
veşnicie, calea de mântuire a fiecăruia. Prin răbdare omul 
se face părtaş la împreună ştiinţă cu Dumnezeirea, în 
cele desavarsitoare. 

De tumultul ispitei se scapa tot prin lucrarea răbdării, 
finalitatea primită fiind dobândirea Duhului Sfânt, 


1 Evagrie Ponticul, Al aceluiaşi, Cuvant despre rugaciune impartit in 153 de capete, in op. cit., p. 118. 
2 Marcu Ascetul, A cuviosului şi de Dumnezeu purtătorului Părintelui nostru Marcu Ascetul, Despre legea duhovniceasca, 
in 200 de capete, în op. cit., p. 19. 

dp R Care dăruieşte omului roadele Sale. „Cel ce 
AL priveghează, răbda şi se roagă nestrâmtorat, se 
împărtăşeşte în chip vădit de Duhul Sfânt. lar 
cel ce e strâmtorat în acestea, dar rabdă totuşi 
cu voia, primeşte şi el îndată ajutor”: Sinergia 
virtuţilor se evidenţiază prin faptul că lucrarea 
răbdării celei mântuitoare se plineşte doar 
prin împreună-lucrarea celorlalte elemente 
duhovniceşti precum rugăciunea, postirea, 
milostenia şi altele, fără de care nevoitorul va 
906 TC trăi doar o stare de aşteptare chinuitoare şi 
seaca din punct de vedere duhovnicesc. 

Totuşi arătând voinţă, omul va fi pus pe 
calea adevăratei lucrări a răbdării, finalizata prin 
trăirea harului părintesc, care nu părăseşte pe 
cei ce tânjesc şi doresc mântuirea. În această 
direcţie Sfântul Diadoh episcopul Foticeii 
arată cum, răbdând diferite pătimiri, precum 
nedreptăţile materiale, nevoitorul se poate 
izbăvi şi de patima egoismului şi a slavei 
" deşarte, precum şi de patima iubirii de materie 
' sau de avuţii. Se atrage atenţia asupra faptului 
că răbdarea trebuie însoţită discernământului 
” fără de care, viclenia diavolească poate face 
 nevoitorul, sub intenţii aparent binecuvântate, 
! să cadă de fapt în înşelarea cea pierzătoare de 
+ suflet. Se prezintă reacţia anumitor creştini 
“care, pe fondul că nu voiesc să se facă pricină 
de osândă pentru că rabdă pe cei ce îi păgubesc, caută să îşi păzească cu străşnicie averile sau agoniseala materială, 
folosită fie pentru sine, fie pentru ajutorarea celor nevoiaşi; deşi la o primă sesizare acest gând pare mântuitor, de fapt 
el ascunde în profunzime iubirea egoistă a sinelui, în detrimentul iubirii faţă de cele mântuitoare şi dumnezeieşti. 
„Dar aceasta nu înseamnă altceva decât a ţine cineva la ale sale mai mult decât la sine însuşi, pentru o pricină 
neraţională. Pentru că dacă părăsesc rugăciunea şi pază inimii şi încep puţin câte puţin să umblu după judecăţi 
împotriva celor ce voiesc să mă păgubească şi să aştept pe la uşile judecătoriilor, vădit este că cele pentru care mă 
judec le socotesc mai însemnate decât mântuirea mea, ca să nu zic şi decât însăşi porunca mântuitoare. ... sau 
dacă, judecându-mă şi primind înapoi cele ce mi-au fost luate cu sila, cu aceasta nu-l izbăvesc de păcat pe cel 
lacom? Deci dat fiind că judecătoriile stricăcioase nu judecă potrivit cu judecată nestricăcioasă a lui Dumnezeu, 
căci vinovatul are toată încrederea în legile acestea în faţa cărora îşi apără pricina sa, bine este să suferim sila celor 
ce vreau să ne nedreptăţească şi să ne rugăm pentru ei, ca prin pocăință şi nu prin întoarcerea lucrurilor ce le-au 
răpit de la noi să fie izbăviţi de păcatul lăcomiei. Căci aceasta o vrea dreptatea lui Dumnezeu, ca să primim nu lucrul 
lăcomit, ci pe lacomul însuşi, izbăvit de păcat prin pocăinţă.* 

Deplinătatea sinergiei între virtuţi, fundamentată pe răbdare, are ca scop ultim, nu numai metamorfozarea 
noastră în bine, ci şi schimbarea în sens pozitiv a celor împreună-lucrători pe calea mântuirii; frumuseţea filocalică 
se oglindeşte în acest sens în forţa pe care exemplul personal şi propria voinţă le au asupra întregii făpturi şi mai 
mult, asupra aproapelui, cel de a cărui mântuire depinde desăvârşirea noastră; răbdarea personală devine imbold 
în îndreptarea celor de lângă noi, căci fără de cineva care să te poarte în inima sa, indiferent de starea în care te 
afli, nu poate existe comuniunea bucuriei între fraţi pentru cel ce se îndreaptă, prin venirea în sine. Prin răbdare 
aşadar, în inima nevoitorului se oglindeşte dragostea Preasfintei Treimi, care arată că Dumnezeu aşteaptă, dincolo 
de timpul fizic, întoarcerea şi îndreptarea celui ce nu se afla în limitele şi în firescul în care a fost zidit, neavând nici 
tendinţa de a accede spre scopul ultim pentru care a primit darul vieţii“. 


3 ldem, A aceluiaşi, Despre cei ce-si inchipuie ca se indrepteaza din fapte, in 226 de capete, în op. cit., p. 323. 

4 Diadoh al Foticeii, Al aceluiaşi, Cuvânt ascetic despre viaţa morală, despre cunostiință şi despre dreapta socoteală duho- 
vnicească, împărţit in 100 de capete, op.cit., pp. 443-444. 

5 Cf. Luca 15, 1-32. 

MĂRTURISIND ADEVĂRUL 


Preot COSTICĂ MOROIANU 


Erau vremuri grele după război, când 
un curent ateist străbătea culoarele unor 
gânduri întunecate, în tendinţa de a-şi extinde 
tentaculele asupra sufletelor luminate de 
Cuvântul lubirii, Adevărului şi Înţelepciunii lui 
Dumnezeu. 

Într-o noapte rece, când vântul învăluia 
în rafale pe oricine întâlnea în cale, tânărul 
Alexandru, muncitor într-o fabrică, în timpul 
pauzei de lucru, îşi avea aplecate privirile asupra 
paginilor unei cărţi. Era Sfânta Scriptură. 

Fiind pârât de un suflet rătăcit celor ce 
reprezentau interesele fabricii, tânărul muncitor 
a fost adus în faţa lucrătorilor şi întrebat de către 
director în prezenţa numerosului auditoriu şi a 
unui prezidiu alcătuit pe loc: 

Este adevărat că aţi fost văzut citind Biblia 
în incinta fabricii? 

Unii se aşteptau din partea lui Alexandru la 
o negare a faptului, pentru a nu avea de suferit. 
Nu s-a întâmplat aşa. Alexandru a recunoscut 
cu fruntea sus, cu sinceritate, inimă curată şi 
priviri senine: 

Este adevărat! 

Şi cum justifici? A fost întrebat. 

Spunând adevărul, a rostit clar Alexandru. 
Din copilărie am auzit de o carte, Biblia, pe care 
nu am avut bani să o cumpăr. Într-o zi, mergând 
pe un câmp în drumul meu spre fabrică, am 
zărit un cioban cu câteva oi în preajma lui. L-am văzut cum a scos di traistă o carte şi a început să citească. L-am 
întrebat ce carte este. „Este cartea ce străbate veacurile, este cartea celor ce doresc să devină buni”, mi-a răspuns 
moșneagul. L-am rugat să mi-o împrumute şi mie cu promisiunea să o înapoiez în bună stare. Moșneagul mi-a 
dat cartea cu multă bunăvoință. Am început să o citesc. Într-adevăr, în viaţa mea am citit multe cărţi, dar cea mai 
folositoare dintre ele este Biblia. Cu multă sete am sorbit din cuvintele ei și am aflat îndreptarul vieţii, am aflat ce 
scrie în ea şi de ce a străbătut veacurile, am aflat esenţialul. 

Și de ce străbate veacurile? A fost întrebat tânărul muncitor. 

Pentru că este Cuvântul lui Dumnezeu, nu al oamenilor, a răspuns cel întrebat. 

Și ce spuneai că scrie în ea ? a întrebat directorul. 

Nu am săpotsăvă spun tot ce scrie în ea, mi-ar lua timp mult și poate mulţi nu vor avea răbdare să asculte, dar 
am să vă spun pe scurt ce scrie. Dumnezeu ne vorbește nouă, oamenilor, și ne spune să ne cinstim părinţii, să nu 
ucidem, să nu furăm, să nu depunem mărturie mincinoasă împotriva aproapelui, să nu poftim nimic din ceea ce 
este al aproapelui. 

Şi astfel tânărul a expus rezumativ câteva din poruncile cuprinse în Decalog, de mare folos celui ce le împlineşte 
trăind în lumina Cuvântului lui Dumnezeu. 

M-am gândit, a continuat tânărul muncitor, că dacă trăiesc îndeplinind ce spune Dumnezeu tuturor, nu fur, 
nu ucid, dacă nu fac alte fapte de necinste, voi fi plăcut în faţa societăţii şi a lui Dumnezeu. 

Directorul era un om admirabil, un bun creştin în profunzimile sufletului său, fără să lase să se înţeleagă aceasta, 
datorită vremurilor grele de atunci. Nu Îl mărturisea pe Dumnezeu în cuvinte dar Îl mărturisea prin bunele lui fapte. 

După ce s-a consultat cu cei din prezidiu, s-a ridicat de la masă şi cu o voce puternică, autoritară, caracteristică 
lui, a concluzionat, în cazul lui Alexandru care în acele vremuri a avut îndrăzneala să citească Biblia în incinta fabricii: 

Dacă cel care a raportat că tânărul Alexandru citea Biblia în fabrică vrea să nu creadă că există Dumnezeu, să 
nu creadă, este problema lui de conștiință. Dacă Alexandru vrea să creadă că există Dumnezeu, să creadă. Citirea 
Bibliei nu aduce păgubire nimănui, nici fabricii, nici societăţii, dimpotrivă îl ajută pe omul rău să devină bun, pe 
omul bun, să devină și mai bun. Deci credinţa în Dumnezeu a fost, este și va fi liberă conform Constituţiei. 

Spusele directorului au fost aplaudate de muncitori. 

În încercarea sa de a mai spune ceva, cel care pârâse a fost întâmpinat de oprobriul zgomotos al muncitorilor. 
Ulterior s-a transferat în alt loc de muncă, nemaiputând trăi în preajma celor care, cum îl vedeau, îl ocoleau fără să 
îi vorbească, fără să îi dea atenţie. 

Cât priveşte pe tânărul Alexandru care citise Biblia în fabrică şi care mărturisise credinţa în Dumnezeu, a muncit 
din greu, cinstit, iubit de oamenii în mijlocul cărora se afla în fabrică pentru curajul pe care l-a avut, pentru sinceritatea 
lui în mărturisirea lui Dumnezeu în acele vremuri, pentru bunătatea sufletului său, pentru că niciodată nu a făcut 
şi nici nu s-a gândit să facă rău cuiva, nici chiar celor ce nu îi voiau binele. 

Scris este în Biblia ce străbate veacurile şi sufletele, gândurile oamenilor: „Oricine va mărturisi pentru Mine 
înaintea oamenilor, mărturisi-voi şi Eu pentru el înaintea Tatălui Meu Care este în ceruri. lar de cel ce se va lepăda 
de Mine înaintea oamenilor, şi Eu Mă voi lepăda de el înaintea Tatălui Meu Care este în ceruri” (Matei 10, 32-33). 

Fie ca Bunul Dumnezeu, Hristos Cuvântul răstignit şi înviat să îl mărturisească înaintea Tatălui Ceresc şi pe 
Alexandru, cel ce L-a mărturisit pe El în lumea aceasta, în vremuri grele. Cuvintele trec, veşnic este Cuvântul 
Adevărului şi în lumina iubirii Sale sunt veşnici mărturisitorii Lui. 

DRAGOSTEA DE DUMNEZEU 


DELIA CONSTANTIN 


Şi dacă Dumnezeu este iubire, în nemărginita Lui dragoste față de făptura Sa, El a creat pe om după chip şi 
asemănare, pentru bunătatea Sa să se regăsească în puritatea creaţiei umane. Aceasta este o splendoare a iubirii 
infinite a Creatorului, în care se amplifică eterna bucurie a veşniciei iubiri şi care reflectă în permanenţă darul cu 
care L-a îndumnezeit pe om în toată frumuseţea Sa, ca un princpiu etern al creaţiei. 

Frumuseţea creaţiei divine se amplifică precum o dragoste a iubirii desăvârşite, în care se confruntă toată 
umanitatea, având ca ultim scop mântuirea, ca o ancoră spre patria cerească. Această regăsire, în care se adună o 
parte din paradisul pierdut al fericirii și-a găsit liniștea ca o interiorizare de sine, un aspect fundamental al fericirii, 
ca punct de plecare spre veşnica sacralitate, spre tot ce aparţine de divin, de natură, ca aspect divino-uman. O 
abordare a creaţiei în care ne regăsim ca şi fiinţe umane, o conlucrare pemanentă cu desăvârşirea, care se realizează 
ca o lucrare continuă, în raport cu abordarea de subiect din care face parte plenitudinea de aparenţe a omului, ca 
fiinţă dumnezeiască. 

Omul, fiind creat din iubirea Sa, ca aspect deplin al despătimirii, este o creaţie care se apropie de divinitate, în 
care amploarea divină se caracterizează ca o fericire aparte, chenotică, o lucrare comună a dumnezeirii, în care 
mereu se manifestă veşnica purtare de grijă a lui Dumnezeu, ca şi o continuitate în comuniune cu fiinţa umană. 

Astfel, punem în prim plan apartenenţa cu care omul, în cinste fiind, S-a bucurat de deplinătatea lui Dumnezeu, 
ca şi naturaleţea Sa, ce mereu are o continuă ascendență spre puterea iubirii Sale. Permanenţa iubirii Sale de oameni 
este un miracol divin care se continuă cu iubirea Sa deplină. Frumuseţea cu care este plămădită creaţia, în dragostea 
Sa, adânceşte bucuria duhovnicească și pune în valoare umanitatea întreagă, ca o plenitudine spre mântuire. 

Prin această iubire, cu care este pusă în valoare creaţia, se aduce în prim plan evidenţierea acestei minunate 
făpturi, care este omul, prin care se deosebeşte de celelalte prin însăşi dragostea de Dumnezeu. 

Prin urmare, dragostea de Dumnezeu atinge culmile cele mai înalte ale creaţiei prin care putem afirma, cu timp 
şi fără timp, ascensiunea primordială în care se afla omul în Eden, ca prin aceasta, întreaga omenire sa fie mântuită, 
prin iubirea sa de către însuşi Creatorul Său. 

Concluzionăm prin faptul că iubirea lui Dumneezeu faţă de omenirea întreagă aduce în sine sensul cu care 
este făptuit omul şi prin care este cuprins, înălţat şi despătimit ca o dragoste a lui Dumnezeu faţă de creaţie, dar 
şi faţă de întreg neamul omenesc. 


20 Învierea 


NOI APARIŢII EDITORIALE 


REDACȚIA 


Părintele vicar eparhial dr. lonel 
Popescu a scos de curând de la 
tiparul tipografiei Partoș, cel de al 
doilea volum al lucrării BUCURIA 
SLUJIRII PRIN CUVÂNT. ARTICOLE 
ȘI STUDII (Editura Partoş, Timişoara, 
2018). 

Volumul continuă seria de 
restituiri din scrieri mai vechi sau 
mai noi aparţinând părintelui vicar, 
apărute în periodice bisericești 
precum: „Altarul Banatului”, 
„Învierea”, „Calendarul almanah al 
Arhiepiscopiei Timișoarei”, „Foaia 
Diecezană” și în alte volume și 
periodice. 
|| aje loa i Este de remarcat, ca și în cazul 
BI %3I "primului volum, diversitatea 
ii | | | tematicii, care atinge foarte multe 


E BE aspecte bisericești, culturale și chiar 
| i EI | E 0 sociale ale vremii. Apoi abordarea 
ai 5 0 2 ES EEE 3 0 [E 4 E ştiinţifică este și ea aparte, întrucât 
| | i ia) | aa | | nu există niciun articol care să nu 
a ic le și studii” | | - IE | = aibă aparat critic și o bibliografie 
ba 383 E PE IE 0 E 22 Na 35 românească și străină aleasă. 
IXOYC | Ea : Volumul, care cuprinde 339 
e 9 2398 DE e A E IES RE A CIA ala JI pagini, este tipărit cu binecuvântarea 
RI ae zi i di Inaltpreasfinţitului Mitropolit loan 
al Banatului, care semnează și un 
cuvânt însoțitor intitulat,Trudă prin 
cuvânt”, în cadrul căruia afirmă, 
printre altele că „putem considera 
această lucrare ca fiind o contribuţie 
PARTOS a scrisului duhovnicesc și a istoriei 
: trăite  bănăţene. Cuvintele din 
această carte vor rămâne ca mărturie 
depusă de un preot în faţa Altarului 


Lea 


Bisericii și a istorie neamului”. 

Autorul, în „Cuvântul înainte”arată că în materialele publicate „am încercat să prezint cititorilor, clerici și mireni, 
deopotrivă, aspecte referitoare la viaţa bisericească a Banatului, la implicarea pilduitoare a slujitorilor Bisericii 
noastre, în lupta pentru promovarea valorilor culturale și morale și de susţinere a idealurilor de unitate naţională. 
Am abordat, de asemenea și probleme actuale de natură pastoral-misionară, pentru a răspunde la unele întrebări 
ale credincioşilor despre rânduiala pomenirii celor adormiţi şi practica necreştină a incinerării morţilor, ori cu privire 
la rugăciunile Sfântului Vasile cel Mare”. 

Părintele vicar eparhial dr. lonel Popescu este nu doar un simplu cronicar al evenimentelor pe care le-a trăit, ci și 
un fin observator al fenomenului religios în ansamblul său. De aceea, primim cu bucurie și acest al doilea volum al 
părintelui, mai ales că și cei mai mulţi dintre noi am fost contemporani cu evenimentele și locurile descrise în acesta. 

Volumul se găseşte spre vânzare la parohia Timișoara Iosefin. 

Tot de curând a apărut 
şi volumul MITROPOLIT 
DR. VASILE LAZARESCU. 
PASTORALE ȘI PREDICI 
(Editura Partoș, Timișoara, 
2018), ediţie critică și cuvânt 
lămuritor de  Mirela-loana 
Borchin și Eugen Dorcescu. Cc [ , 

Părintele Mitropolit loan "i (Depot are Lapetereu 
al Banatului semnează un 2, 
cuvânt însoțitor intitulat 
„Patruzeci plus Unu”, în cadrul 
căruia mărturiseşte: „Astăzi, 
când intru în Paraclisul din 
Reşedinţa Mitropolitană, 
amenajat cu multă dragoste 
şi grijă de Mitropolitul Vasile, 
parcă-l aud rugându-se, 
suspinând și  lăcrimând. 
Pe Altarul acestui Paraclis, 
Mitropolitul Vasile l-a adus 
lui Dumnezeu ultima jertfă: 
lacrimile sale. L-a sărutat 
pentru ultima dată și a apoi 
a început drumul pribegiei”. 


Pastorale şi Predici 


Într-adevăr, destinul 
primului mitropolit al 
reînviatei Mitropolii a 


Banatului, întronizat la 26 
octombrie 1947, a fost unul 
tragic. La cererea autorităţilor 
comuniste, a fost pus în 
retragere de către Sfântul 
Sinod, la 18 decembrie 1961 
şi închinoviat la mănăstirea 
Cernica de lângă București, 
ca simplu monah. Vrednicul 
de pomenire Mitropolit dr. 
Vasile Lazarescu al Banatului 
a trecut la cele veșnice în ziua 
de 21 februarie 1969, la mănăstirea Cernica, fiind înhumat, în cripta familială din localitatea Corneşti. În aprilie 1993, 
conducerea Mitropoliei Banatului, a organizat ceremoniile de deshumare a osemintelor și de transportare a lor în 
catedrala mitropolitană din Timișoara, unde, în prezenţa ierarhilor Mitropoliei și a numeroși clerici și credincioşi, 
au fost reînhumate în necropola mitropoliţilor, de sub altarul catedralei. 

Mitropolitul Vasile a publicat volumele: Pârga darului. Cuvântări (Caransebeș, 1936), Praznic luminat. Gânduri de 
sărbători (Caransebeş, 1940), În ce ne deosebim... ? (Timișoara, 1958) şi numeroase alte studii, articole, traduceri, 
recenzii, cuvântări, pastorale, în periodicele amintite sau în „Anuarele Academiei teologice Andreiane” și în „Revista 
Teologică” - Sibiu. 

Volumul de faţă, însoţit și de studiul părintelui vicar eparhial dr. lonel Popescu, „Mitropolitul Vasile Lazarescu, 
ierarh martir al Bisericii noastre“, cuprinde extrase din primele două volume ale Mitropolitului Vasile, menţionate 
mai sus, scrise însă pe vremea episcopatului caransebeșean. Cei doi îngrijitori ai volumului, amintiţi deja, semnează 
şi un „Cuvânt lămuritor”. 

Volumul însumează 202 pagini. Se poate obţine de la pangarul catedralei mitropolitane din Timișoara. 

La Praznicul 
Adormirii Maicii 
Domnului 


Adormirea Ta Fecioară se preacinstește 
Şi în cântări se preamăreşte 

De către obștea creştinească 

Și de ceata îngerească 

Şi cu toți îţi zic aşa: 

Bucură-te Maică Preacurată 

Că azi la ceruri ești luată 

De către Fiul Tău 

Și al nostru Dumnezeu. 
Bucură-te Maică Sfântă 

Că îngerii în cer îţi cântă 

Și creştinii Te preacinstesc 

În cântări duhovnicești. 
Bucură-te Maica Domnului 
Bucuria omului 

Care pe Dumnezeu îl adorează 
Şi este mereu cu mintea trează. 
Bucură-te a noastră mângâiere 
Şi în necazuri sprijinire. 
Bucură-te că în cer petreci cu Dumnezeu 
Şi nouă ne ajuţi mereu. 
Bucură-te a noastră bucurie 

Și acum şi-n veșnicie. 


Protosinghel MIHAIL DUMA 

Omule, sărac ești 


Omule, sărac ești dacă trăieşti doar pentru tine, 
Încercând în viaţa aceasta scurtă să ai palate 
Mergând pe drumul vieţii fără să îţi pese cine, 
Îşi culcă seara trist copilaşii pe nemâncate. 


Omule, ce te zbaţi zi și noapte pentru plăceri, 
Trăindu-ţi viaţa robit de proprile tale patimi 
Tu vii de niciunde dar te îndrepţi spre nicăieri, 
Dacă nu te căiești plângând cu lacrimi. 


Omule, ce crezi că viața este prilej pentru păcat, 
Fugind precum atleţii pe stadion continuu 
După iluzii pe care după moarte le vei fi lăsat, 
Precum mahmureala şi beţia ce o produce vinul. 


Omule, cugetă ca fiinţă a lui Dumnezeu Cel Sfânt, 
Privind în juru-ţi la sărăcia şi necazul semenilor tăi 
Încercând prin sudoare să lași o umbră pe pământ, 
Despărțindu-te de cugetul și gândirea celor răi. 


Omule, recunoaște că ești călător în lumea aceasta 


inegală, 


lubind pe cel sărman din inima-ţi cuprinsă de un dor 


sfânt 


Miluind la fel ca Cel pe care îl rogi în fiecare seară, 
Să îţi dea ţie şi celor dragi zile-ndelungate pe pământ. 


Preot CONSTANTIN MILIN 

Doamne, lisuse 
Hristoase, povața Ia 


Doamne, lisuse Hristoase, povaţa Ta, 

Bună a fost și bună-i pentru oameni ea, 

Prin ea omul se formează 

Și cu bucurie şi dragoste lucrează 

Și nu face strâmbătate, 

Pentru soră, pentru frate 

Şi nu face rău la nimeni 

Ca să trăiască el mai bine, 

Caută să facă bine, 

La toți oamenii din lume 

Caută să facă bucurie 

Pentru oameni în veșnicie 

Caută să facă bine 

Și pentru alţii dar și pentru sine 

Pizmă, ură nu voiește 

Pace și bună înțelegere doreşte 

Printre toți și toate unde trăiește, 

Liniște şi bucurie, la tot omul vrea să fie. 
Pizma, ura să dispară dintru a noastră scumpă ţară, 
Dar și dintre toți oamenii de pe pământ. 

Să domine pacea, buna înţelegere şi bucuria. 
Nici dușmani să nu mai fie 

Pe pământ în veșnicie, decât bună prietenie 
Dragostea și cu iubirea să dețină omenirea, 
Că prin aceasta se face bucuria, 

Prin purtare cuviincioasă, 

Orice casă și familie este bucuroasă 

Bunul Dumnezeu cel Sfânt, să se bucure și El 
Că vrea bine pe pământ. 

Slăvit, lăudat și binecuvântat 

Să fie în veac de veac 

Tatăl ceresc, Fiul și Duhul Sfânt. 

Că ne ţine cum e bine, 

Preasfânta Treime pe pământ. 

Să se bucure toți îngerii și sfinţii 

Și sfintele bunului Dumnezeu 

Care ocrotesc pe oamenii lui Dumnezeu, 

de cel rău. 


MAXIMILIAN DUMA 

Ajută, Doamne! ... 


Ajută, Doamne, sufletul bun, 
Ajută, Doamne, gândul curat - 
Ajută omul de Tine creat 

Să-şi ducă cu cinste darul străbun. 


Să simtă, să vadă, să știe s-asculte - 
Să aibă respect, iubire adâncă 
Florii de câmp, vieţii în stâncă, 
Mormintelor toate, opincilor rupte. 


De unde e vorba și portul să ştie — 
Blidul de lemn și oala de lut, 
Alături să fie de armă şi scut - 
Piatra Cetăţii cinstită să fie. 


Să ducă-n milenii darul primit, 

Să simtă pământul leagăn și-altar - 
Cinstească de-a pururi cămin şi hotar, 
Şi ce-a fost unit, rămână unit. 


Ajută românul de Tine creat 

Să-şi ducă cu cinste harul străbun - 
Ajută, Doamne, sufletul bun, 

Ajută, Doamne, gândul curat. 


Dr. TEONA SCOPOS 

m În prima Duminică din 
3 Postul Adormirii Maicii 
Domnului - 5 august -, 
4. Mitropolitul Banatului s-a 
22 aflatîn mijlocul credincioșilor 
| | timişoreni, rugându-se 

' împreună cu aceștia în cadrul 
1 Sfintei Liturghii, oficiate la 
1 Catedrala Mitropolitană 
din Timişoara de un sobor 
N de preoţi și diaconi. În 
! cuvântul de învăţătură, 
rostit la finalul sinaxei 
euharistice, Înaltpresfinţitul 
Părinte loan a explicat 
fragmentul evanghelic 
redat de Sfântul Evanghelist 
Matei. Totodată, Chiriarhul 
Banatului a transmis tuturor 
credincioșilor îndemnul ca, 
în această  Dațioadă de post, să se înmulțească faptele bune și rugăciunea către Dumnezeu și Maica Domnului, 
pentru a avea o viață bineplăcută Părintelui Ceresc. 


Credincioşii timişoreni au participat în ajunul sărbătorii Adormirii Maicii Domnului, la Slujba Vecerniei unită 
cu Litia, ofiată în Catedrala 
mitropolitană „Sfinţii Trei 
lerarhi” din Timișoara, de 
către  Înaltpreasfinţitul 
Părinte loan, Mitropolitul 
Banatului. 

Potrivit tipicului 
bisericesc, la momentul 
rânduit din cadrul prive- 
gherii, Epitaful Adormirii 
Maicii Domnului a fost 
scos de către preoţi în 
mijlocul bisericii, pentru a 
fi cinstit, cu evlavie, de toți 
cei prezenţi. Spre finalul 
slujbei, soborul slujitor şi 
credincioşii au cântat în 
jurul Sfântului Epitaf cele 
trei stări ale Prohodului 
Maicii Domnului, după 
care au mers în procesiune, 
cu Sfântul Epitaf, în jurul 
Catedralei Mitropolitane. 

Hramuri mănăstirești 


Cu prilejul sărbătorii 
Tăierii Capului Sfântului 
loan Botezătorul, 
Mănăstirea Timișeni, 
una dintre cele mai 
reprezentative vetre 
monahale din cuprinsul 
Arhiepiscopiei Timișoarei, 
a îmbracat haine de 
sărbătoare, deschizându-și 
larg porţile, pentru a-i 
primi pe toți pelerinii care 
au vrut să înalțe rugăciuni 
către ocrotitorul spiritual al 
mănăstirii, Sfântul Prooroc 
a S loan Botezătorul. 

Programul liturgic a debutat încă din Said sărbătorii, cu Gficieraa Vecerniei Mari, unită cu Litia de către un 
sobor de preoți de la Centrul eparhial, ieromonahi și preoți de la parohiile eparhiei. La finalul slujbei, părintele lonel 
Popescu, vicar eparhial, a rostit un cuvânt de învățătură, în care a vorbit despre viaţa și activitatea Înaintemergătorului 
Domnului, evidențiind, totodată, curajul mărturisitor înaintea stăpânitorilor din timpul său. 

„Ca de fiecare dată sute de credincioşi şi-au îndreptat paşii cu credinţă, cu nădejde şi cu dragoste spre lavra 
Timişeniului, mănăstire închinată Sfântului Proroc Înamintemergătorul și Botezătorul Domnului nostru lisus Hristos, 
a cărui tăiere a capului o cinstim. Sunt credincioşi veniţi din toate părțile Banatului, este un moment de bucurie 
duhovnicească, un popas deosebit de frumos, și pentru monahi și pentru monahii, precum și pentru toţi credincioșii 
să ne aflăm iată, în rugăciune către Bunul Dumnezeu și către cel pe care îl cinstim astăzi, pe Sfântul loan Botezătorul. 
Tăierea capului este un moment trist pentru noi credincioșii, dar toţi cei care mărturisim credinţa în Înviere, avem 
certitudinea că Sf. loan se află acum, așa cum îl vedem și în icoane, în stânga Mântuitorului nostru lisus Hristos, 
acolo unde este împodobit cu aripi de înger, potrivit viziunii profetului Maleahi”, a spus pr. lonel Popescu, vicar 
eparhial. De asemenea, părintele vicar a făcut o incursiune în istoria monahismului bănăţean care a avut de suferit 
în perioada comunistă, dar care a înflorit după Revoluţia din 1989. 

Programul liturgic închinat Sfântului Proorocloan a continuat în noapte cu Sfânta Taină a Maslului, Utrenia, Ceasurile 
şi Sfânta Liturghie, iar în zorii sărbătorii s s-a oficiat sul Aghiasmei Mici și Taina ra UDA Maslu. Serviciul religios 
din ziua hramului a fost 5 Bg 3 | 
încununat cu săvârșirea | 
Sfintei Liturghii de către |; 
Înaltpreasfinţitul Părinte 
loan, Arhiepiscopul b 
Timişoarei și Mitropolitul | 
Banatului, înconjurat 
de un sobor de preoți și 
diaconi. 

În cuvântul deînvățătură | 
Părintele Mitropolit loan 
a vorbit despre  jerfa 
Botezătorului și a evidenţiat 
martiriul creştinilor din 
întrega lume pentru | 
credinţa în Dumnezeu. 

„Sărbătoarea de astăzi | 
este scrisă în calendar, nu 
cu cerneală, ci cu sângele 
Sfântului loan Botezătorul. 
De la momentul tăierii 

capului Sfântului loan a început o epocă a martirilor. Prin Ortodoxie, prin creştinism curg și astăzi râuri de sânge. 
Noi am fost obișnuiți să vorbim despre epoca aceasta a martirilor doar în primele veacuri, însă s-a constatat că 
mai mult sânge s-a vărsat pentru credinţa în Preasfânta Treime Dumnezeu în secolul XX. lată, că râurile de sânge 
curg şi astăzi pe tot pământul, şi ne adresăm întrebarea: Doamne, până când? - și L-aş ruga pe Dumnezeu, zicând: 
Doamne opreşte curgerea sângelui!” a precizat Înaltpreasfinţitul Părinte loan. 

Răspunsurile liturgice au fost date de către Grupul „Psaltis” al Mănăstirii Antim din București, care a fost invitat 
special ai hramului de la Mănăstirea Timişeni. 


| 


] 

Mănăstirea Săraca din cuprinsul 
Arhiepiscopiei Timișoarei şi-a sărbătorit la 
praznicul Schimbării la Faţă a Domnului 
hramul istoric. Bucuria sărbătorii a fost 
| încununată de prezenţa în mijlocul obștii 
= de călugări, condusă de arhim. Climent 
i Vântu, stareţul mănăstirii, a Preasfinţitului 
Paisie  Lugojanul,  Episcop-vicar al 
Arhiepiscopiei Timișoarei. Cu acest prilej, 
A lerarhul,înconjurat de un sobor de preoţi 
şi diaconi a săvârşit în pridvorul bisericii noi 
i a așezământului Sfânta şi Dumnezeiasca 
Liturghie. La slujbă au luat parte numeroși 
îi credincioşi din localităţile învecinate, 
i precumși pelerini de la parohiile timișene. 
La final, s-a oficiat îndătinata slujbă de 
i binecuvântare a roadelelor de struguri, 
precum și o slujbă de pomenire pentru 
monahii şi fraţii trecuţi la Domnul, ce au 
vieţuit în această sfântă mănăstire. 

Întâistătătorul Mitropoliei 
Banatului s-a aflat de sărbătoarea 
Adormirii Maicii Domnului în 
urbea de pe Timiș, în mijlocul 
credincioşilor lugojeni. De mai 
bine de 250 de ani, biserica 
monument-istoric din Lugoj, 
închinată Maicii Domnului, 
îmbracă haine de sărbătoare, 
cinstindu-și ocrotitoarea 
spirituală. La ceas de sărbătoare, | 
Înaltpreasfinţitul Părinte loan, 
Arhiepiscopul Timişoarei și 
Mitropolitul Banatului, împre- 
ună cu un sobor de preoți și 
diaconi, a săvârșit Sfânta și 
Dumnezeiasca Liturghie. Din 
sobor au făcut parte părintele 
lonel Popescu, vicar eparhial, 
părintele protopop loan Cerbu, părintele Ilie Albiciuc, protopop al Protoieriei Ortodoxe Ucrainene din Lugoj și preoții 
coslujitori ai parohiei. La celebrarea euharistică, alături de numărul mare de credincioși, au participat reprezentanți 
ai autorităţilor judeţene și locale, precum și mai multe delegații oficiale ale orașelor înfrățite cu municipiul Lugoj. 
În cadrul slujbei, Chiriarhul eparhiei a binecuvântat steagul Corului,lonVidu”al parohiei, unul din corurile cele mai 
vechi din ţară, înfiinţat în 1810, ce rămâne o vie expresie a trecutului muzical al municipiului de pe Timis. 

După otpustul Liturghiei, Înaltpreasfinţitul Părinte loan a adresat celor prezenţi un cuvânt de învățătură, în 
cadrul căruia a vorbit despre importanţa cinstirii Fecioarei Maria. În continuare, potrivit tradiţiei locale, soborul 
slujitor, alături de credincioși, au înconjurat biserica monument-istoric, intonând troparul Adormirii Născătoarei 
de Dumnezeu. 

Monumentalul lăcaș de cult a fost ctitorit la anul 1759 de obercneazul Gavrilă Gurean, fiind sfinţit la 28 august 1766. 


În perioada 6-14 
1 august, localitatea 
Partoș, Centrul Cultural 
i si educațional al 
i Mănăstirii, găzduiește 
cu binecuvântarea 
Parintelui Mitropolit 
loan al Banatului, un 
număr de 56 elevi 
de la mai multe școli 
4 din zonă, în cadrul 
“I proiectului „Şcoala de 
| vară 2018”, organizat de 
către Şcoala Gimnazială 
Anghel Saligni  - 
Banloc în colaborare 
cu alte instituţii 
partenere. Pentru copii, 
vacanţa mare este o 
lungă perioadă de 
libertate în care destul 
de mulţi petrec mare 

parte a timpului acasă. Chiar dacă e vacanţă, ei doresc în continuare să fie împreună cu alţi copii, să își facă prieteni, 
să aibă un ghid în desfășurarea jocurilor și să aibă activităţi recreative bine coordonate, precum și ateliere în care 
să își poată manifesta creativitatea și inventivitatea. 

„După bucuria primirii vacanței și după o perioadă de relaxare, <<Şcoala de vară>>, vine ca o încununare a 
activităţii de vacanţă, copiii devenind curioși, interesaţi și fericiţi să lucreze împreună. Ei învaţă să comunice, să se 
organizeze, să se bucure de descoperirile pe care le fac, iar mai apoi să aibă încredere în ei. Preocuparea pentru 
viaţa spirituală este evidentă. Activităţile diverse duc la coeziune, dărâmă barierele prejudecăţilor și consolidează 
adaptabilitatea la situaţii sociale” a precizat ieromonahul Varlaam Almăjanu, starețul Mănăstirii Partoş. 

Cu ajutorul activităților din acest proiect, copiii vor beneficia de un alt mod dea învăta, și îşi vor menţine interesul 
pentru credinţă și școală. Scopul vizează stimularea implicării voluntare a copiilor în activităţi recreativ- instructive, 
cu promovarea și valorizarea potenţialului individual și de grup a acestora, precum și însușirea unor alternative 
real-educative de petrecere a timpului liber în opoziţie cu tentaţiile nocive, tot mai des întâlnite chiar la vârsta 
micii școlarităţi — excesul utilizării calculatorului și telefonului, maturizarea nesănătoasă a sexualităţii, violenţa și 
infracționalitatea infantilă etc. 

Proiectul este organizat de către Școala Gimnazială Banloc, în parteneriat cu Universitatea de Vest Timișoara, 
„Asociaţia Semper Agape“, Școala Gimnazială Ciacova, Mănăstirea Sfântul losif cel Nou-Partoș și este găzduită de 
Centrul Social și Cultural al acesteia. Un număr de peste 20 de cadre didactice din zonă sau din Timişoara slujesc 
binele copiilor sub experimentata și atenta coordonare a doamnei conf. dr. Liliana Danciu, Universitatea de Vest. 


Cursuri pentru obținerea gradelor didactice în cler 

În perioada 30 august — 6 septembrie, un număr de 34 de preoţi din Arhiepiscopia Timișoarei, Arhiepiscopia 
Aradului și Episcopia Caransebeşului, ancoraţi în tradiția în care au descins și s-au format, în Tradiţia ortodoxă, s-au 
angajat împreună cu profesorii lor de teologie într-o abordare interdisciplinară, care vede toate domeniile cunoașterii 
ca puncte de sprijin pentru o cunoaștere spirituală autentică, astăzi ameninţată. Deschiderea oficială a cursurilor 
preoțești pentru dobândirea gradelor profesionale de definitivat și gradul II a beneficiat de prezenţa părintească 
a Înaltpreasfinţiei Sale, loan Mitropolitul Banatului, care a oferit îndrumări pastorale şi duhovnicești preoţilor care 
s-au înscris la aceste cursuri de perfecționare. 

Examenul pentru obţinerea gradului definitiv constă în două probe scrise: la cunoștințele teologice inter- 
disciplinare și pastoral-misionare și o probă orală din predică sau cateheză, liturgică și administraţie parohială, 
iar pentru obţinerea gradul II, examenul constă în două probe scrise de cunoștințe teologice inter-disciplinare și 
pastoral-misionare. 

Astfel de întâlniri în spaţiul credinței, pe lângă conotaţia instituţional administrativă de accedere la gradul 
profesional, definitivat sau gradul II, reprezintă răspunsul teologiei la provocările misionare actuale, de fapt o 
intrare în rezonanţă cu toate schimbările de perspectivă ale societăţii contemporane: etica relativistă, pluralitatea 

| —] | „adevărurilor“, coexistenţa 

i _ discursurilor dominate 

un ton foarte polemic 
anticlerical şi într-un 
context al agnosticismului 
militant. Însă, în spaţiul 
credinţei Revelația 
luminează întotdeauna 
raţiunea, o îmbogățește și, 
de aceea, revelaţia devine 
un termen necesar pentru 
accedere la Adevăr. Există 
încă o nevoie acută de 
transcendenţă, iar marile 
întrebări sunt aceleași, 
există o foame și o sete 
de Dumnezeu, iar preoții 
sunt chemaţi, ca urmași 
ai Sfinţilor Apostoli, să 
hrănească ei înșiși poporul 


nascnd | 

cu pâinea Cuvântului. În contextul actual de agresivitate din societate, clerul trebuie să lupte împotriva ignoranței 
care stă la baza ateismului, a erodării gradului de claritate, a căderii din discernământ sau a falsificării adevărului. 
În acest sens, Tradiţia creştină, cunoscută și însușită, va rămâne actuală şi dinamică, fertilizatoare moral şi spiritual. 

Cursanţii, participanţi din întreaga Mitropolie a Banatului, vor avea ocazia să aprofundeze dimensiunea ortodoxă 
a credinţei creștine, care reprezintă și o formă de cunoaștere contemplativă, dar care trimite imperios și la necesitatea 
îmbogăţirii intelectuale, iar studiul poate fi privit și ca un exercițiu spiritual. Această nu înseamnă, însă, că studiul 
epuizează efortul spiritual, deoarece în absenţa vieţii liturgice, el devine un simplu surogat de viață duhovnicească. 
După cum putem observa, valul seismic al secularizării nu a devitalizat teologia, Cuvântul viu ne cheamă să-L 
interpretăm şi să-L interiorizăm. Într-o dublă ipostază a cunoașterii putem afirma că cunoașterea directă şi vie, în 
Duhul lui Dumnezeu, trebuie valorificată la nivelul limbajului uman prin conștientizare sau tematizare catehetică. 
Preoții noştrii sunt chemaţi să întrupeze lumina cunoașterii sacramentale în forme de inculturaţie a mesajului 
evanghelic accesibile omului contemporan. 

În conformitate cu Metodologia pentru obţinerea gradelor profesionale în preoţie de către personalul clerical, 
aprobată de Sfântul Sinod prin Hotărârea nr. 1199/2008 și completată prin Hotărârea nr.565/2017, se menţionează 
că obţinerea gradului definitiv este obligatorie pentru personalul clerical și se obţine prin cursuri și examene speciale 
de definitivare la minim 2 ani și cel mult 5 ani de la titularizarea pe post, prin hirotonie. De asemenea, potrivit art. 
125, alin 1 din Statutul pentru Organizarea și Funcționarea Bisericii Ortodoxe Române, se arată că obţinerea gradelor 
profesionale (definitiv, II și 1) sunt obligatorii, ca formă continuă de perfecţionare a pregătirii clerului. 


Taina Sfântului Maslu la parohia Recaş | 
E i În duminica a XI-a 
după Rusalii, 12 august 
în parohia Recaş | din 
Protopopiatul Timișoara 
II, s-a săvârșit Sfântul 
Maslu de obște pentru 
credincioşii parohiei, 
„„ conform tradiției 
locale care a statornicit 
săvârşirea acestei Sfinte 
Taine în fiecare din cele 
patru posturi mari de 
peste an. 

Soborul de preoţi 
slujitori a fost alcătuit 
" din pr. Mircea Szilagyi 
' (protopopul locului), 
pr. Constantin Timariu 
Doe, (paroh la Recaș !), pr. 

pi RE E i Aurelian Milă (parohia 
Recaș Il), pr. Ovidiu Foale (parohia Topolovăţ), pr. Cristian-Gabriel Băican (parohia Bazoșu Vechi), pr. Vasile Ciotău- 
Babușcov (parohia Remetea Mare) și pr. Vezelici Slavoliub (parohia sârbească Petrovaselo). 

După săvârșirea Sfintei Taine protopopul a rostit cuvântul de învățătură în care a vorbit despre importanţa iertării 
şi a trăirii unei vieți în armonie cu Dumnezeu, cu aproapele și cu sine însuși — pentru fiecare creștin. Vorbitorul a 
subliniat că numeroasele traume sufletești care sunt prezente în viețile multora dintre noi sunt rezultatul conflictelor 
cu cei din jur şi a lipsei de împăcare şi linişte. În încheiere protopopul a transmis binecuvântarea Înaltpreasfinţitului 
Părinte Mitropolit loan. 

În încheiere preotul paroh a mulţumit lui Dumnezeu, lerarhului pentru cuvântul de binecuvântare transmis de 
protopop, preoţilor slujitori pentru rugăciune și osteneală și tuturor credincioşilor prezenți. 

Parohia Recaș |, din cadrul protopopiatului Timişoara II, este situată în orașul Recaș la o distanță de 23 km spre 
Est de municipiul Timișoara pe drumul european 70. Localitatea este atestată documentar pentru prima dată în 
anul 1318. Actuala biserică din Parohia Recaș | a fost zidită în anii 1925-1927, şi târnosită la 27 noiembrie 1927 de 
către episcopul Grigore Coman din Arad, primind hramul praznicului Pogorârii Sfântului Duh. 


Î La 

Sărbătoarea Adormirii 
Maicii Domnului a încheiat 
postul acestui eveniment 
din istoria mântuirii. Urmând | 
unor îndemnuri mai vechi, 
unele concretizate printr-un 
edict, adică o lege generală și şă 
obligatorie în Imperiul Bizantin | 
condus de Andronic al Il-lea 
Palelogul (1259-1332) prin carea 
fost instituită luna august ca lună 
a Maicii Domnului, în parohia 
Birda au fost oficiate rugăciuni 
închinate Maicii Domnului sub 
forma Paracliselor. Prin această 
rugăciune specială s-a cerut m 
sprijin şi mângâiere duhovnicească în necazurile vieţii. 

În ajunul sărbătorii a fost oficiată Vecernia unită cu Litia urmată de slujba Prohodului Domnului. 

Pe 15 august a fost oficiată Utrenia și apoi Sfânta Liturghie. La momentul potrivit mai mulţi copii și credincioşi 
s-au împărtășit cu Trupul şi Sângele Domnului. 

Cuvântul de învățătură cu tema: „Adormirea Maicii Domnului în scrierile Sfinţilor Părinţi” a fost pregătit și 
susținut de P. C. Părinte Valentin Bugariu, parohul locului. Au fost utilizate scrierile a patru scriitori orientali: Modest 
al lerusalimului, Andrei Criteanul, Gherman al Constantinopolului şi loan Damaschin. 


Din iniţiativa părin- 
telui paroh Bogdan 
Stănilă în perioada 
7-15 august, Parohia 
Leucușeşti din Proto- 
popiatul Făget a 
desfășurat a Ill-a ediţie 
a „Taberei de icoane pe 
sticlă în postul Adormirii 
Maicii Domnului”. 

În această activitate 
au fost implicaţi copiii 
din parohie cu vârsta 
cuprinsă între 10-18 ani, 
ei fiind îndrumați de 
preotul paroh Bogdan 
Stănilă şi de doamna 
preoteasă. Copiii au 
învăţat cum se duce la 
bun sfârșit pictarea unei 
icoane pe sticlă. 

. A a Datorită faptului că 
tabăra a avut loc în postul Adormiri Maicii Domnului, icoanele realizate de micii artişti au fost în majoritate chipuri 
ale Maicii Domnului nostru lisus Hristos. Pe lângă deprinderea abilității de a realiza icoane pe sticlă, copiii au avut 
ocazia să afle de la părintele paroh multe învățături despre Maica Domnului, tabăra având și un caracter catehetic. 
Icoanele finalizate au fost expuse și în biserica parohiei cu ocazia praznicului Adormirii Maicii Domnului, hramul 
bisericii din parohia Leucușești, în acest fel şi credincioşii parohiei putând să se bucure de realizările frumoase ale 
copiilor. 

Atelier de vară la parohiile Gătaia și Birda 

Vineri, 3 august s-a 
desfășurat o activitate 
religios-educativă 
intitulată Atelier de Vară 
„Credinţă și Educaţie"în 
parohiile Gătaia și Birda 
| cu sprijinul Liceului 

3 Teoretic din Gătaia şi 
5 a Școlii Gimnaziale din 
Birda cu  pariciparea 
prof. Nicoleta Brădeanu 
(Religie), prof. Hilde 
 Germer (Biologie), 
prof. Bianca Bădiţă (înv. 
Primar), referent Dara 
Anderwald (Biblioteca 
Comunei Birda) și a 
preoților parohi de la 
cele două biserici. 

Atelierul s-a des- 
fășurat prin  parti- 
ciparea a 22 de copii, 
câte 11 din fiecare 

za & 33 parohie, grupa copiilor 
din Birda a participat la Gătaia, iar cea din orașul de pe Bârzavă în comuna Birda și satele aparținătoare. 

Au fost derulate cateheze, concursuri religioase, s-au învăţat cântece, au fost vizitate școli, biblioteci, puncte 
muzeale, au fost cercetate biserici și mănăstiri. La finalul activității copiii au evaluat activitatea, iar un profesor a 
realizat analiza swott care a reliefat punctele tari şi cele slabe ale activităților desfăşurate. 

În cele două biserici s-au desfăşurat mai multe activităţi începute cu rugăciunea de dimineaţă, prezentarea 
bisericilor (arhitectură, pictură, bibliotecă, carte veche), a hramului, a împărțirii acesteia. În biserica din Birda preotul 
Valentin Bugariu cu ajutorul videoproiectorului a prezentat cateheza: „Pictorul și luptătorul național Filip Matei”. 
Rămas în istoria artei bănăţene drept cel mai prodigios pictor cu lucrări în 65 de biserici în întreg Banatul istoric, 
a slujit prin presă neamul românesc dintre Mureș și Dunăre. A participat la Marea Unire de la Alba Iulia de la 1 
Decembrie 1918, iar după Unirea cu Țara a pictat și bisericile din Birda (1925) și Gătaia (1926). Cu acest prilej a fost 
prezentat iconostasul ortodox pe registrele lui. La Gătaia prof. Nicolae Brădeanu și pr. Călin Negrea au realizat 
două congursuri prin împărţirea copiilor în trei grupe concurente. Cele două concursuri au fost: „Să descoperim 
Tainele Sfintei Scripturi” care a obișnuit copiii cu utilizarea Sf. Scripturi: identificarea versetelor și căutarea locurilor 
paralele. Cel de al doilea „Sfântul Andrei, Apostolul românilor”a ilustrat viața Sf. Ap. Andrei și prezenţa în ţinuturile 
străromâne. La sfârșitul activităţii au fost învăţate trei cântece: „Pentru Tine Doamne”; „Măicuţa e numai una” și 
„Cuvine-se să fie', iar la Birda a fost distribuit ultimul număr al revistei de cultură și religie rurală „Arhanghelul” și 
un calendar creștin-ortodox de buzunar. 

Al doilea moment al programului l-a reprezentat vizitarea școlilor din Gătaia și Birda. La Birda, prof. Hilde Germer 
a prezentat realizările elevilor, laboratorul de biologie, dar și documente școlare din timpul Dualismului asustro- 
ungar (cataloage, matricole, planificări didactice ș. a.) a celor două școli confesionale: evanghelică și ortodoxă. Au 
urmat parcul din Gătaia și Biblioteca Comunală din Birda unde au fost văzute: fondul de carte și punctul muzeal. 

Ultimul popas al activităţii l-a reprezentat vizitarea Mănăstirilor Săraca, Sîngeorge și a bisericii filiei Sîngeoege 
a parohiei Birda. Aici copiii s-au închinat icoanei Maicii Domnului făcătoare de minuni, și moaștelor Sfântului Mare 
Mucenic Gheorghe. 

La finalul activităţii, toţi cei 22 de copii şi-au împărtășit trăirile și au evaluat momentele activităţii. Din răspunsurile 
primite copiii au apreciat secvențele religioase, prezenţa la biserică și mănăstire, noile cunoștințe, dar și „cititul din 
Biblie” (Andrei); „schimburile de impresii” (Sabrina); „florile de la Mănăstirea Săraca” (Snejana); „interacţiunea dintre 
noi şi adulţi” (Markus). Pe viitor, între activităţile cerute de copii sunt cele sportive: tenis de masă, baschet și fotbal. 
Prof. Bianca Bădiţă a identificat punctele tari: profesionalism, implicare, atragerea copiilor spre biserică, contribuţie la 

evoluţia spitituală a copiilor, existenţa unui feedback, recompensa, o foarte bună calitate a activităţilor desfășurate, 
adaptarea activităţilor la particularităţile de vârstă ale copiilor, iar ca punct slab: numărul mic de copii participanţi. 

Un gând de mulţumire îndreaptă organizatorii către dl. Marius Stoian, primarul Comunei Birda care a făcut posibilă 
deplasarea copiilor la Gătaia, mănăstirea Sf. Gheorghe, Biblioteca Comunală și biserica ortodoxă din Sîngeorge. 
Mulţumiri se rânduiesc și către cei implicaţi în această activitate: profesori și elevi. 


Întâlnirea monografiștilor bănăţeni, la mănăstirea Partoş 

N | Joi, 2 august, a avutloc 
la Mănăstirea „Înălţarea 
Sfintei Cruci” şi „Sfântul 
lerarh losif cel Nou de 
“ la Partoș” din localitatea 
| Partoș cea de-a X-a ediţie 
a întâlnirii monografiştilor 
bănăţeni. 

Au fost prezenți 
“la această activitate: 
profesori universitari, 
cercetători ştiinţifici, 
muzeografi, profesori, 
preoţi, reprezentanţi ai 
Primăriei Comunei Banloc 
mai mulți săteni, dar și 
monografişti din judeţele 
Caraș-Severin și Timiş. 

Întâlnirea a debutat 
cu o slujbă de mulțumire 
| | a oficiată de P. Cuv. Arhim. 
Simeon Stana, exarhul mănăstirilor din Arhiepiscopia Timișoarei și P. On. Părinte loan Prisăcean, protopopul Detei. 
La finalul slujbei, P. Cuv. Păr. Simeon Stana atransmis celor prezenţi cuvântul de binecuvântare al Înaltpreasfinţitului 
Mitropolit loan precum și îndemnul de a cultiva cultul divin, rădăcină a culturii. 

Adunarea monografiştilor s-a desfăşurat în Centrul Cultural al mănăstirii fiind moderată de muzeograful loan 
Traia de la Muzeul Satului Bănăţean. Prezidiul întâlnirii a fost compus din: prof. univ. dr. loan Viorel Boldureanu de 
la Universitatea de Vest din Timişoara, cercet. şt. | dr. loan Haţegan de la Institutul de Cercetări Socio-Umane „Titu 
Maiorescu” al Academiei Române, filiala Timișoara, Dan Radosav, managerul Muzeului Satului Bănăţean, Lucian 
Trifonescu, primarul Comunei Banloc, P. Cuv. Arhim. Simeon Stana și P. Cuv. leromonah Varlaam Almăjanu, starețul 
Mănăstirii Partoș. 

Cuvântul de bun venit a fost rostit de moderatorul întâlnirii, iar cel de binecuvântare a fost transmis de P. Cuv. 
Părinţi Simeon Stana, care pornind de la Evanghelia citită la slujba de Te Deum (loan 15, 4-7) a accentuat faptul 
că oamenii sunt mlădiţele care au viața numai în relaţie cu Hristos. Cultura a dat cea mai frumoasă expresie, cea a 
Filocaliei, adică iubirea de frumos materializată în bine; P. Cuv. Păr. Varlaam, starețul mănăstirii a afirmat că Mănăstirea 
Partoș reprezintă altarul satului, iar mormântul Sfântului Iosif, chivotul lui, Dr. Cornel Toţa, fost edil al Banlocului a 
vorbit celor prezenţi despre școala mănăstirească de la Partoș atestată din veacul al XII-lea, dar și de valorificare a 
mănăstirii printr-un turism ecumenic. 

Au urmat cele 4 prezentări a volumelor monografice. Profesorul loan Traia a vorbit de misiunea monografiștilor 
bănăţeni și anume: propășşirea culturii tradiționale ca scut identitar în faţa mișcării globaliste. Pornind de la o 
cugetare a lui Nicolae lorga, care afirma într-un prilej că fără steag de cultură un popor devine o gloată, vorbitorul 
a afirmat răspicat credinţa potrivit căreia cultura organizează, structuează și disciplinează un popor. 

Prima carte prezentată a fost Gătaia. Monografie, Editura Sitech, Craiova, 2018, 438 p.. Despre acest volum a 
vorbit prof. losif Marius Circa și prof. univ. loan Viorel Boldureanu. Primul vorbitor a recenzat în amănunt fiecare 
capitol și subcapitol al cărţii, concluzionând: Monografia aceasta, o adevărată carte de vizită pentru localitatea mea 
natală, este rezultatul unui efort mare de muncă. Truditorul este exigent cu structura, cu informaţia, cu fomulările 
de conţinut, cu exprimarea clară și coerentă, cu relaţia dintre scris şi imagine. 

Împărţită în șapte capitole, care, la rându-le, au mai multe subcapitole cu titluri de mare forță sugestivă, unitatea 
volumului este dată și de argumentul prin care pr. dr.Valentin Bugariu își motivează demersul cultural, dar și de concluziile 
din final ca o sinteză privind lucrarea ce oferă „o privelişte asupra dezvoltării localităţii în diferite epoci istorice”. 

Al doilea volum, Cugetări mai târzii, Editura Hoffman, 2018, 201 p. iscălit de prof. losif Marius Circa a fost prezentat 
de prof. loan Traia și preotul Valentin Bugariu. Cel de-al doilea vorbitor a accentuat importanţa scrierii: „, Toate 
materialele cuprinse în această carte și doar ele prin realizarea textului, puterea argumentelor, solida documentare, 
frumuseţea exprimării și eleganța stilului dau trăinicie scrisului. Fragmente din această carte precum și din celelate 
două au fost folosite la întocmirea monografiilor: Colonia Gătaia (2011), Gătaia şi Ferendia (2018). Dincolo de a 
aparţine Detei, profesorul losif Marius Circa este condeierul care asemenea cronicarilor din vechime reușește să 
pună în valoare ceea ce ne individualizează ca neam: limba, credinţa ortodoxă, tradiţiile fiind în linia descentenţei 
costiniene: „, Biruit-au gândul să mă apucu de această trudă, să scoț lumii la vedere felul neamului...” La final, prof. 
Circa a expus celor prezenţi o mărturisire intitulată: „Drumul cărții”, faptul că unele din materialele acestui volum 
sunt însemnări mai vechi din „Jurnalul intim” al autorului ajuns la 17 volume însumând 5.500 pagini. 

Prof. Pavel Panduru a prezentat cartea prof. Gheorghe Rancu-Bodrog, Din panteonul Banatului istoric, Editura 
Hoffmann, 2018.Vorbind despre carte prof. Panduru a accentuat mărturia lui Vasile Pârvan potrivit căreia: Monografia 
trebuie să cuprindă jumătate din sufletul autorului și jumătate din cel al comunităţii, iar monografistul — în cazul 
nostru - Gh. Rancu are datoria asumată de a păstra România „în cuprinsul rotund de pâine” 

Cea din urmă carte a fost Partoș. Contribuţii monografice, Editura Eurostampa, Timișoara, 2018, 241 p.. Această 
carte a fost prezentată de 4 vorbitori. Istoricul loan Haţegan a prezentat cartea în devenirea ei: o realizare remarcabilă 
în 6 capitole distincte: Cadru natural; Istoricul microzonei; Biserica; Școala și activitatea culturală; Administraţia, 
demografia și toponimia și Orezăria din Topolea. 

Preotul lect. dr. Alin Scridon a introdus publicul prezent în istoria universală și cea bisericească, concluzionând 
faptul că monahismul ortodox s-a dezvoltat în Răsărit ca reacţie împotriva măsurilor catolicismului. 

Bibliologul dr. Florin Popovici de la Biblioteca Eparhială din Timişoara a făcut câteva precizări de ordin etimologic 
şi explicativ referitoare la înţelesul termenului de monografie. Despre autorii cărţii - loan Traia și Dan Radosav - a 
afirmat că au reușit prin această lucrare să salveze de la uitare satul şi cu vocaţie integratoare au dăruit iubitorilor de 
cultură locală o carte de folos și învățătură. Prof. losif Marius Circa a subliniat în încheiere puterea de documentare 
a autorilor fapt care reiese din text, anexe, fotografie, hartă din diferite epoci, tabele ș.a. 

Cerc de pictură la parohia Alio 
( NI În cadrul activităţilor bise- 
” riceşti în data de 4 august, în 
| parohia Alioș din protopopiatul 
i Timişoara II a fost organizat un 
j atelier de pictură împreună 
| cu copiii din parohia Mașloc. 
Atelierul propriu-zis a fost 
precedat de o cateheză cu tema: 
„Postul și Adormirea Maicii 
Domnului” susținută de către 
PC. Pr. lliia Pavlovici-Pătruţ în 
biserica parohială din Alioș iar 
P.C.Pr.loan Radu Meştera cântat 
pricesne împreună cu copiii. 

Atelierul de icoane a fost 
iniţiat, coordonat și susținut 
financiar de Parohia Mașloc și 
Parohia Alioș, prin preoţii parohi, 
Ca mărturisire a adevărului 
de credinţă reprezentat, 
micul iconar a expus lucrarea 
realizată în biserică, unde a fost 
organizată o mică expoziţie 
pentru credincioșii parohiei. 

Dublă lansare de carte la Bocşa 


Sâmbătă, 4 
august, la Biblioteca 
Orăşenească „Tata 
Oancea” din Bocșa 
a avut loc o dublă 
lansare de carte. Au 
fost prezentate două 
volume apărute la 
editura timişoreană 
Eubeea: Descifrând 
Codul  Cărmăzan, 
700 p. Şi Utopia. 
Despre iubire și 
i prostie, 538 pp. 
| Organizatorul și 
, moderatorul întâl- 
nirii afost bibliologul 
şi bibliotecarul 
Gabriela Șerban, 
„ directorul Bibliotecii 
(i Orăşenești care 
l-a prezentat pe 
aniversatul zilei, 
” loan Cărmăzan, 
" regizor de film. şi 
“profesor universitar 
_ legat sufletește de 
fisa Borsa Totodată a a prezentat și o contribuţie deosebită: înfiinţarea Clubului de la Tiniisoara, lucrările membrilor 
fiind publicate în volumul Utopia. Despre iubire și prostie. Sărbătoritul de astăzi a fost cinstit printr-un volum care 
vorbeşte despre omul, regizorul, prietenul, pagini cu bocșeni dar şi cu mari actori, regizori și scriitori întâlniți în 
viață. Tot în acest volum cititorii vor găsi fotografii, file de jurnal şi lucrări realizate de Silviu Orăvitzan. Pentru a 
cinsti omul, dar și contribuţia la cultura și spiritualitatea bocşană din partea Bibliotecii Orăşeneşti „Tata Oancea”, 
loan Cărmăzan a primit o Diplomă de Excelenţă. 

Prezidiul a fost format din loan Cărmăzan, Nina Ceranu, managerul Editurii Eubeea, publicistul și redactorul 
Vasile Bogdan, sculptorul Bata Marianov și Gabriela Șerban, gazda acestui eveniment cultural. Publicul a fost 
format din scriitorii Clubului de la Timişoara, prieteni bocşeni ai regizorului loan Cărmăzan, editori și critici literari, 
profesori, ingineri. Biserica Ortodoxă a fost reprezentată prin preoţii Valentin Costea (Bocșa Română), Dan Girjoabă 
(Sânmihaiu Român) și Valentin Bugariu (Birda). 

Rând pe rând, prieteni şi colaboratori au vorbit despre regizorul bocşan stabilit în București, de opera acestuia și 
de cărţile recent apărute. Şirul acestora a fost deschis de scriitorul Vasile Bogdan, cel care a realizat prin dialog „Codul 
Cărmăzan”. „Om complex” care a izbutit în film, literatură, publicistică și columbofilie, un „om în mers”, neliniștit 
care a avut între prieteni pe Lucian Pintilie, Fănuş Neagu și Sergiu Nicolaescu a reușit să dea viață acestei cărți. 

Editorul volumului, Nina Ceranu a amintit faptul că acest Club de la Timişoara iniţiat de loan Cărmăzan a reușit 
să dea un suflu nou în Timișoara. Despre inițiator a mărturisit că în scrierea cărţii nu a avut nicio inhibiţie în a relata 
şi a povesti, reuşind o carte-mărturie a vieţii și devenirii profesionale. Cel de-al doilea volum, Utopia. Despre iubire 
și prostie, dezvăluie scriitura a 25 de autori şi o lume literară efervescentă. 

Doina Moţ, membră a Clubului, fostă sportivă de performanţă a vorbit publicului de o trăsătură definitorie a 
lui loan Cărmăzan și anume aceea de sportiv de performanţă. Din sport, aniversatul de astăzi și-a păstrat regulile 
şi principiile care duc la performanţă. 

Criticul literar Gheorghe Jurma a reliefat contribuţia lui loan Cărmazan prin intermediul a două cărți apărute la 
Editura Timpul) din Reșița: Mica Țiganiadă (1998) şi Povestiri din Bocșa (2010). A încheiat intervenţia prin scoaterea 
în evidenţă a destinului suprarealist al familiei Cărmăzan și a unor trăsături personale: imaginaţie, neastâmpăr ș.a. 

În ziua de joi 30 august, 
în localitatea Bulgăruș a 
fost inaugurată o remiză 
| de pompieri. Cu această 
şi ocazie, la invitaţia primarului 
comunei Lenauheim, domnul 
llie Suciu, a fost prezent la 
această inaugurare, pe lângă 
II preotul paroh Valentin Cazac 
și părintele protopop Marius 
Podereu. 

S-a săvârşit slujba sfințirii 
Aghiasmei Mici, după care 
i s-au sfinţit clădirea în care 
funcţionează remiza de 
pompieri, cât și mașinile de 
- intervenţie. 

La final, părintele 
protopop a ţinut un scurt 
cuvânt de învăţătură, 
iar primarul comunei a 
mulțumit tuturor celor 

prezenți: oficialități locale, preoți, pompieri voluntari și credincioşi. Părintele paroh a dăruit pompierilor o icoană 
cu Sfântul ierarh losif cel Nou de la Partos, considerat ocrotitorul pompierilor. 


Duminică, 2 septembrie a fost oficiată Taina Sfântului Maslu de obște în biserica cu hramul „Sfântul Mare Mucenic 
Gheorghe” din Butin, filie a parohiei Percosova la stăruința P. C. Sebastian Andrei Petrescu, parohul locului. 

Au slujit cu acest prilej P. On. Părinte loan Prisăcean, protopopul Detei și P. C. Părinţi Sorin-Valentin Popovici 
(parohia Câlnic-Reșiţa), Cristian Gabriel Băican (parohia Bozoșu Vechi și fost paroh la Percosova între 2011-2015), 
Tiberiu-Dan Gherasim (parohia Ferendia), Sebastian Andrei Petrescu și Valentin Bugariu (parohia Birda). 

Cuvântul de învăţătură a fost susținut de părintele Sorin-Valentin Popovici care a vorbit despre unitatea de credință 
dintre Câlnic și Butin. Din localitatea de lângă Reşiţa a fost strămutată la Butin biserica de lemn a satului atestată din 
veacul al XVIII-lea, care a păstrat pictura lui Nedelcu Popovici. Ca semn al înfrăţirii dintre cele două localităţi și dintre 
cele două parohii au fost donate pentru credincioșii din Butin fotocopiile icoanelor împărătești ale aceluiași valoros 
pictor bănăţean. În "N — 
încheiere, vorbitorul 
a subliniat faptul că 
biserica ortodoxă 
este în sat un „dar de 
rugăciune”. 

Părintele  Sorin- 
Valentin Popovici a » 
fost însoțit în biserica | 3 
din Butin de un grup Pa 
de credincioşi care 
s-au rugat împreună 
pentru iertare de 
păcate și sănătate 
sufletească şi 
trupească. 

Evenimente bisericești la parohia Birda 

Sâmbătă, 1  sep- 
tembrie a fost oficiată 
| N slujba Tedeumului la 
începutul anului biseri- 
cesc în biserica cu 
hramul „Naşterea Maicii 
Domnului” din parohia 
Birda. 

Dacă anul civil 
începe la 1 ianuarie, cel 
bisericesc debutează 
la 1 septembrie, după 
tradiția moștenită 
din Legea cea Veche. 
Semnificaţia simbolică 
este următoarea: „În 
această zi s-a început 
creația lumii și tot în 
această zi și-ar fi început 
Mântuitorul activitatea 
Sa publică, atunci când 
a citit în sinagogă 
cuvintele  proorocului 
Isaia (cap.61, 1-2), care profeţeau despre Sine: <<Duhul Domnului peste Mine, pentru că M-a uns ca să binevestesc 
săracilor..., să vestesc anul milei Domnului>> (Luca 4,18-19). 

Tot în această zi, Biserica Ortodoxă face pomenirea Sf. Cuv. Dionisie Exiguul. Călugăr născut în Dacia Pontică în 
470 d.Hr. Aici a intrat în monahism și și-a însușit o temeinică cultură creştină. După un popas la Constantinopol s-a 
așezat la Roma unde s-a remarcat ca organizator al arhivei și bibliotecii eclesiastice de aici, profesor de Dialectică, 
traducător al operelor Sfinţilor Părinţi. De la Sf. Dionisie ne-a rămas o operă originală Cartea despre Paști. Argumente 


pascale prin care a rămas în istoria bisericească ca părinte al erei creștine. 
Ei 


În cadrul Acordului de parteneriat încheiat între Parohia Ortodoxă Birda și Şcoala Gimnazială din localitate 
au fost organizate mai multe activități: religioase, cultural-educative și filantropice. Prima activitate o reprezintă 
donația de rechizite (caiete, culori de apă, creioane colorate, penare, instrumente de scris ș.a.), necesare pentru 30 
de copii de la școlile din Birda şi Singeorge. Donaţia a fost făcută de Parohia Birda. 


X 


Aapărutnr.3 pe anul 2018 al revistei de cultură și religie rurală a parohiei Birda. Din cuprins aflăm că și acest număr 
păstrează cinci rubrici permanente: „Editorial”, „Tinere condeie', „Restituiri', „Documentar” și „Cronica parohială”. 
Articolul de fond „1 Decembrie 1918. Prezenţa clericale bănăţene'” este iscălit de preotul dr. Daniel Alic, coferenţiar 
universitar la Facultatea de Teologie din Caransebeș. Autorul în 3 pagini (1; 5-6) introduce pe cititori în lupta pentru 
Unirea cea Mare așa cum este ilustrată în documentele de arhivă și literatura de specialitate. 

Prof. dr. Virginia Ardelean punctează încă o etapă a culturii ecleziastice ortodoxe din Banat, -popasul se numește 
„Lumina”, foaie religioasă pentru popor- din studiul „Preocupări privind educaţia religioasă a tinerilor creștini 
ortodocși reflectate în publicaţii ale Tipografiei Diecezane din Catansebeș (1886-1918)". 

Rubrica „Restituri”își propune scoaterea din uitare a arheologului și istoricului bănăţean Florin Medeleţ. Articolul, 
„In memoriam Florin Medeleţ” este structurat pe etape semnificative: viaţa, opera precum și direcţiile de cercetare 
ale polihistorului timișorean. 

„Tinere(le) condeie” întregesc în chip fericit sumarul revistei oferindu-i acestuia continuitatea în viitor. În această 
pagină dedicată creaţiei copiilor regăsim mărturisiri de credinţă precum și poezie religioasă semnată de Murgea 
Maria, Brulincu Rodica, Balint Roberta și Barbu Andreea-Alexandra. 

Revista poate fi consultată fie la biblioteca parohială, fie accesând site-ul: http://www.banaterra.eu/biblioteca/ 
sites/default/files/arhanghelul nr. 3 2018.pdf. 

În perioada 27 — 31 august în localitatea Sălciua Nouă din judeţul Timiș s-a desfăşurat tabăra de creaţie „Pe-un 
picioar de plai, pe-o gură de rai” cu sprijinul Fundaţiei Filantropia Timişoara, care este și inițiatoarea proiectului. 
Au luat parte 16 studenţi de la Facultatea de Arte si Design, alături de profesorii lor, în special a lect. univ. dr. Dan 
lulian Toma, coordonatorul proiectului. 

Tabăra de creaţie de la Sălciua Nouă a fost organizată în două etape: în prima etapă, studenţii au realizat 
5 deplasări de documentare și cercetare, 5 zile separate anterioare taberei, la interval de timp (săptămânal) în satul 
Salciua Nouă, pentru fotografiere, schiţe, chiar lucrări de șevalet cu teme date în fiecare din călătorii, iar în etapa a 
doua, studenţii au continuat activitatea creativă de a reflecta satul autentic românesc prin diferite tehnici creative. 

În anul Centenarului Marii Uniri, România este împărţită în „două lumi”, una majoritară, care se dezvoltă şi trăieşte 
„În secolul XXI” și o altă lume, în care timpul a „stat pe loc“, cel puţin câţiva zeci de ani, pe care o găsim și în câteva 
sate izolate din judeţul Timiş. Prin acest proiect ne dorim să oferim studenților de la Facultatea de Arte și Design 
din cadrul Universităţii de Vest din Timișoara, ocazia de a experimenta tehnici noi de creaţie (pentru ei) pentru a 
surprinde și reflecta realitatea satului românesc autentic, având ca inspiraţie satul Salciua Nouă. 

În această tabără au fost realizate picturi în acryl pe pânză, dimensiuni 60 x 80 cm, cu satul bănăţean, prin care 
s-a evidenţiat influența omului asupra naturii și a locului, din perspectiva temei proiectului Pe-un picior de plai, 
pe-o gură de rai. 

Sălciua Nouă oferă posibilitatea de a explora tema și din perspectiva prezentului pentru că mai există încă câţiva 
locuitori cu activități specifice, și din perspectiva trecutului prin faptul că multe case sunt părăsite și crâmpeie din 
viața satului așa cum a fost ea odată, sunt încă vizibile. Pe parcursul vacanței de vară, 16 studenţi au descoperit 
acest sat și au realizat sub îndrumarea cadrelor didactice, mai multe activităţi de documentare, studiu și cercetare 
în domeniul artelor, concretizate în lucrări de artă, sub titulatura inspirațională „Pe-un picior de plai...pe-o gură 
de rai.., a specificat. 

Lucrările rezultate în urma activităților proiectului vor fi expuse în cadrul a trei expoziţii. Două dintre aceste 
expoziţii vor fi realizate în Timişoara, iar o altă expoziție cu durata de o zi, într-un cadru neconvențional se va 
organiza pe strada principală din satul Salciua Nouă. 

Simpozion la Comloșu Mare 

Joi, 16 august în sala Casei Naţionale „Iulian Grozescu” din Comloșul Mare s-a desfăşurat ediţia a IX-a a Simpo- 
zionului „Personalităţi Bănăţene', cu prilejul sărbătorilor comloşene, ale hramurilor bisericilor Ortodoxă și Greco- 
Catolică și ale Zilelor Comloșului Mare. 

Din partea Arhiepiscopiei Timișoarei a fost prezent la întâlnire pr. Zaharia Pereș, consilier cultural, care a transmis 
binecuvântarea și purtarea de grijă a Înaltpreasfinţitului Părinte loan, Mitropolitul Banatului. Au mai participat pr. 
Marius Podereu, protopop de Sânnicolau Mare, pr. Călin Cojocaru, parohul bisericii din Comloșul Mare, clerici din 
parohiile bănăţene, oameni de cultură, istorici, jurnalişti, cadre universitare și invitați din Banatul sârbesc. 

După cuvântul de deschidere au urmat comunicările în plen, unde conferenţiarii au susținut referate privind 
personalităţile comloșene făuritoare ale Marii Uniri. Simpozionul a fost moderat de prof. Gavril Balog, redactor-șef 
adjunct al revistei „Suflet Nou”, revista satului bănăţean. 

După secțiunea de referate a urmat programul artistic, susținut de corurile bisericilor din localitate, care au 
interpretat un repertoriu bogat de pricesne și cântece patriotice. 

În cadrul întâlnirii a fost prezentat şi volumul „Centenarul Unirii. Contribuţia comloşenilor la unitatea naţională”, 
a ec. loan Olărescu, redactor șef al revistei sătești „Suflet Nou”. Această lucrare, alături de ultimele două numere 
ale revistei „Suflet Nou” au fost oferite în dar tuturor participanţilor la simpozion. De asemenea, au fost prezentate 
o scenetă despre plecarea delegaţiei comloșene la Alba-lulia, Sorocul comloșean - dans popular și o adaptare a 
Horei Unirii. 

Scopul manifestării spiritual-culturale a fost de a evidenția contribuţia personalităţilor comloșene pentru 
menţinerea credinţei strămoșești, a conștiinței naţionale, a limbii române și a datinilor tradiţionale, pentru înfăp- 
tuirea visului ancestral de unitate al naţiunii române de pe cuprinsul întregii vetre strămoșești românești. 

La final toţi cei prezenţi la simpozion au ieșit la Crucea Albă din localitate, unde sunt pomeniţi participanţii la 
Marea Unire de la Alba-lulia din 1918. Aici, un sobor de preoţi a oficiat slujba de pomenire pentru eroii comunității. 
Totodată, a fost depusă și o coroană de flori în amintirea delegaţiei comloșene, iar pr. Zaharia Pereș a transmis 
mesajul Părintelui Mitropolit loan, că aceşti eroi,„nu vor fi uitaţi niciodată și vor fi pomeniţi pe mai departe la alta- 
rele bisericilor bănăţene”. Evenimentul s-a desfășurat cu sprijinul Primăriei comunei Comloșul Mare şi al Asociaţiei 
culturale „Suflet Nou” din localitate. 

FACULTATEA DE LITERE, ISTORIE ȘI TEOLOGIE 
ADMITEREA LA SECȚIA TEOLOGIE PASTORALĂ 


SEPTEMBRIE 2018 


Documente necesare 

Pentru înscrierea la concursul de admitere la specializarea Teologie Ortodoxă Pastorală, candidaţii vor completa 
o cerere de înscriere, la care se anexează următoarele acte (care vor fi depuse într-un dosar plic): 

- două fotografii tip buletin (carte) de identitate; 

- diploma de bacalaureat sau diploma echivalentă cu aceasta, în original — candidaţii care se înscriu pentru 
concurs și la o altă facultate vor anexa o copie legalizată a diplomei și copia legitimaţiei de înscriere la concurs 
la prima Facultate, copie care se autentifică după original la secretariatul facultăţii; 

- foaia matricolă cu disciplinele studiate în liceu; 

- certificat de naştere (copie legalizată); 

- certificatul de botez; 

- recomandarea preotului paroh; 

- binecuvântarea arhiereului de care aparţine; 

- scrisoare de intenţie; 

- adeverinţă medicală tip; 

- acte doveditoare pentru cei ce au obţinut un premiu la faza internaţională sau naţională a olimpiadelor 
şcolare; 

- diploma de absolvire (absolvenţii de colegiu), în original sau copie legalizată, pentru cei care urmează o a 
doua specializare, respectiv foaia matricolă pentru candidaţii care doresc continuarea studiilor; 

- acte doveditoare pentru cei care solicită scutirea de taxa de înscriere 


Sunt scutiţi de plata taxei de înscriere candidaţii care: 

1) au un părinte (sau susţinător legal) cadru didactic (în activitate, pensionar sau decedat); 

2) angajaţi şi copiii angajaţilor U.VIT.; 

3) orfani sau proveniţi din casele de copii. 

Scutirea de taxa de înscriere se va face pe baza unei cereri însoţite de acte doveditoare aprobate de Decanul 
facultăţii, cu menţiunea că scutirea de taxă este valabilă doar pentru un singur domeniu de studii din cadrul Facultăţii. 


Y A UN 
/ AN 

În luna SEPTEMBRIE, se va organiza o a doua sesiune de admitere, după cum urmează: 

6-12 septembrie: înscrierea candidaților; 

12 septembrie: admitere la ciclul licenţă - verificarea aptitudinilor muzicale, interviul vocaţional, completarea 
testului grilă şi afişarea rezultatelor preliminare; 

13 septembrie: depunere contestaţii, confirmare locuri și înmatriculare; 

14 septembrie: afișarea rezultatelor finale. 


TEMATICA EXAMENULUI DE ADMITERE 2018 TEOLOGIE DOGMATICĂ 


Sfânta Scriptură și Sfânta Tradiţie 

Dogma Sfintei Treimi 

Crearea lumii văzute şi nevăzute 

Crearea omului și căderea în păcat 

Persoana și opera de mântuire a Fiului lui Dumnezeu întrupat 

Duhul Sfânt. Har, credinţă, fapte bune. 

Biserica și însușirile ei 

Sfintele Taine - generalităţi 

Taina Sfintei Euharistii 

Dumnezeu judecătorul - judecata particulară şi judecata universală. Viaţa de veci 


BIBLIOGRAFIE 

Pr. conf. dr. George Remete, Dogmatica ortodoxă. Manual pentru seminariile teologice, Ed. Reîntregirea, Alba 
lulia, 2000 

Pr. prof. dr. Isidor Todoran, pr. prof.dr. loan Zăgrean, Dogmatica ortodoxă. Manual pentru Seminariile Teologice, 
http://ro.scribd.com/doc/50045856/Teologia-dogmatica 


FACULTATEA DE LITERE, ISTORIE ȘI TEOLOGIE 
ADMITEREA LA CURSURILE DE MASTER 
RELIGIE, CULTURĂ, SOCIETATE 


SESIUNEA SEPTEMBRIE 2018 


Facultatea de Teologie din Timişoara anunţă o nouă sesiune de admitere la cursurile de Master, sub genericul 
RELIGIE, CULTURĂ, SOCIETATE. Înscrierile au loc în perioada 17-19 septembrie, la secretariatul Facultăţii din cadrul 
Universităţii de Vest din Timișoara, blv.V. Pârvan nr.4, iar interviul se va desfășura în ziua de 19 septembrie, la orele 
14:30. Informaţii suplimentare se pot obţine din timp util de la secretariatul Facultăţii. 

Sunt așteptați absolvenţi de la diferite facultăţi, care doresc să afle din tainele Teologiei ortodoxe, predate de 
cadre didactice ale Facultăţii de Teologie. 

Menţionăm că diplomele eliberate pentru acest masterat vor fi luate în considerare pentru recunoașterea 
gradelor profesionale în cler. 

EXAMEN DE CAPACITATE PREOȚEASCĂ 
SESIUNEA OCTOMBRIE 2018 


În conformitate cu Metodologia pentru obţinerea gradelor profesionale în preoţie de către personalul clerical, 
aprobată de Sfântul Sinod prin Hotărârea nr. 1199/2008 şi completată prin Hotărârea nr. 565/2017, se va organiza 
o nouă sesiune a examenului de capacitate preoțească - sesiunea octombrie 2018. 

La examenul de capacitate preoțească se pot înscrie doar licenţiaţii în Teologie Pastorală, cei care doresc hiro- 
tonia întru preot. Întrucât examenul de capacitate preoțească are valabilitate un an de zile pentru cei care au 
obţinut media sub 9,00 și doi ani valabilitate pentru cei care au promovat cu cel puţin media 9,00, se pot înscrie 
și candidaţii care au depășit condiţiile enunțate. 

Examenul va consta: 

- într-o probă eliminatorie - testare psihologică ce se va desfășura în ziua de 4 octombrie a.c., ora 9.00; 

- testarea de specialitate: se vor susţine probele scrise (Dogmatică şi Morală; IBU şi IBR) şi probele orale (Exegeză 
NT, Predică, Cateheză, Tipic și Liturgică, Cântare, Legislaţie și Administraţie bisericească) în ziua de 11 octombrie, 
ora 9.00, la Centrul eparhial din Timişoara, B-dul. C.D. Loga nr.7. 


Înscrierea se va face la Centrul eparhial (la Sectorul învăţământ) în perioada 3 — 14 septembrie a.c. Dosarul de 
înscriere va cuprinde: a) cerere către Înaltpreasfinţitul Arhiepiscop și Mitropolit loan; b) copii după actele de studii: 
diplomă de licenţiat în teologie pastorală, master, doctorat și foile matricole, certificat modul psihopedagogic; 
c) copie B.1./C.I.; d) recomandarea preotului duhovnic; e) dovadă de la Centrul eparhial că nu are impedimente 
canonice la hirotonie. 

În săptămâna 17-24 septembrie se vor susţine cursuri de pregătire a candidaţilor pentru examenul de capa- 
citate preoțească. 

PROGRAMUL SFINTELOR SLUJBE 
LA CATEDRALA MITROPOLITANĂ 
CU OCAZIA PRĂZNUIRII SFÂNTULUI IERARH 
IOSIF CEL NOU DE LA PARTOȘŞ 


Vineri, 14 septembrie 

19.00 - Vecernia cu Litie 

21.00 - Procesiunea cu Sfintele Moaşte (Catedrală - Podul „Traian” 
- Splaiul „T. Vladimirescu” - Podul „Mihai Viteazul” - Catedrală) 

22.00 - Utrenia 

24.00 - Sf. Liturghie 


Sâmbătă, 15 septembrie 
2.30 — Acatistul Sfântului Iosif 
3.30 — Acatistul Sfintei Cruci 
4.30 — Acatistul Maicii Domnului 
(Pantanassa) ; 
5.30 - Sfințirea Mică a apei | 
6.30 - Taina Sfântului Maslu | 
9.30 — Sfânta Liturghie Arhierească i 
18.00 — Vecernia urmată de 
Concertul Corului Catedralei 
22.00 — Acatistul Sfântului Iosif 


Duminică, 16 septembrie 

7.30 — Utrenia 

9.30 — Sfânta Liturghie 

17.00 — Paraclisul Sfântului Iosif 

18.00 - Reașezarea raclei cu 
Sfintele Moaşte 

ROMÂNIA MARE - „GRĂDINA MAICII 
DOMNULUI” ȘI „PATRIARHUL” TEOLOGIEI ȘI 
SPIRITUALITĂŢII ROMÂNEȘTI, PĂRINTELE 
DUMITRU STĂNILOAE 
(TIMIȘOARA, 1-4 OCTOMBRIE 2018) 


Argument 

Cu prilejul Anului Omagial 2018 proclamat de către Sfântul Sinod al Bisericii Ortodoxe Române drept Anul 
Omagial al unităţii de credinţă și de neam și Anul comemorativ al făuritorilor Marii Uniri din 1918, dar şi împlinirii a 25 
de ani de la trecerea în veșnicie a Părintelui Dumitru Stăniloae (1903-1993), Mitropolia Banatului organizează o con- 
ferinţă cu tema România Mare - „Grădina Maicii Domnului” și „patriarhul” teologiei și spiritualităţii românești, 
părintele Dumitru Stăniloae (perioada 1-4 octombrie, Timișoara 2018). 


Obiectivul general al activităţii/scopul 


Obiectivul general este acela de racordare a culturii teologice şi a spiritualității ortodoxe la cercetarea academică 
de nivel international prin organizarea unei conferinţe internaţionale cu ocazia Anului Omagial 2018. Astfel, prin 
participarea unor reprezentanţi de seamă ai mediului eclezial ortodox (printre care și un academician britanic), 
care beneficiază de o recunoaștere internaţională unanimă și a căror operă este deja tradusă în limbi de circulație 
internaţională, inclusiv în limba română, va atrage a atenţia specialiştilor internaţionali asupra evenimentului cee 
ace va determina, implicit, și o creştere a prestigiului universitar al orașului Timișoara. 


Obiective specifice 


Învăţământul religios preuniversitar din şcoli şi licee a fost marcat şi tensionat în ultimul timp de ideea unei even- 
tuale impuneri a studierii istoriei religiilor în locul “Orei de Religie” confesională. În acest sens, sectorul învățământ 
al Arhiepiscopiei Timișoarei își dorește realizarea unei conferințe, care prin participarea unor reprezentanţi de 
seamă ai teologiei şi spiritualităţii ortodoxe să ofere orientarea spre reperele duhovnicești ale învățământului: 
biblic, ascetic și mistic. lerarhi ortodocși şi, în acelaşi timp, profesori universitari și teologi de renume mondial, pot fi 
indicaţi prin pregătirea și studiile lor, drept purtătorii emblematici ai acestor trei dimensiuni ale educaţiei religioase 
nepolemice, ale unor valori universale ale culturii și civilizaţiei creștine perene de două mii de ani. Astfel, aportul 
lor în cadrul conferinţei este unul de luminare a rolului educaţiei biblico-patristice în şcolile românești, precum şi 
de definire a civilizaţiei europene drept una eminamente creștină. 


Anul acesta sărbătorim Centenarul Marii Uniri (1918-2018). Astfel, alături de alte evenimente și manifestări ale 
agendei culturale a Arhiepiscopiei Timişoarei, sectorul Învăţământ marchează prin organizarea acestei conferinţe 
internaţionale să interpreteze sintagma - România „Grădină a Maicii Domnului” (de la viziunea Cuvioșilor losif 
şi Chiriac de la Bisericani, sec XV, pomeniţi pe 1 octombie, până la afirmaţia făcută de papa loan Paul al II-lea cu 
ocazia vizitei din 1999 în România) —, adaptându-o la semnificaţia reîntregirii teritoriale a românilor din cele trei 
regiuni ale țării acum o sută de ani. Spiritualitatea poporului român este una prin excelență mariologică, dovadă 
mulțimea de locașuri de cult închinate Maicii Domnului pe teritoriul românesc actual. Astfel, puternica credință 
în Dumnezeu a strămoșilor noștri și conștiința unității de limbă și credință au condus spre realizarea Marii Uniri 
într-o ţară, teritorial unitară sub„Acoperământul Maicii Domnului”, întrucât, încă din secolul XV, această sintagmă a 
României drept,„Grădină a Maicii Domnului” a fost asociată continuu ideii de unitate naţională a poporului român. 


Totodată anul acesta, 2018, se împlinesc 25 de ani de învățământ teologic în Timișoara. De aceea, prin această 
manifestare cultural-spirituală dorim să subliniem aportul educaţional al învățământului teologic din Banat, respectiv 
din Timişoara, la continuitatea identităţii teologiei românești, care prin reprezentanţi de seamă (D. Stăniloae, loan 

Arhiepiscopia Timişoarei — Sectorul Educaţional 

Cambridge Institute for Orthodox Christian Studies 

Academia Română — Filiala Timişoara 

Facultatea de Litere, Istorie şi Teologie - Universitatea de Vest din Timişoara 
PEMPTOUSIA & St Maxim the Greek Institute, Athens 


România Mare 


'Grădină a Maicii Domnului' - 
raaina a AICII VWOMNULUI E 
și Patriarhul! Icologici şi Spiritualităţii Româneşti, | 
Părintele Dumitru Stăniloae PP 
Conferinţă Internațională de Teologie Ortodoxă. (Timişoara, 1-4 Octombrie 2018) A N 


Comitetul Ştiinţific Internaţional al Conferinţei 


Comitetul de Organizare 


Tlemnroriă 

I. Ică jr. ș.a.), au oferit culturii europene un model de ethos românesc authentic, permanent racordat la cercetarea 
internaţionale și formator de curent original de gândire teologică. Și teologia bănățeană parte a teologiei românești 
aduce omagiul său cu prilejul centenarului prin organizarea acestei conferinţe internaționale 


De asemenea, faptul că anul acesta se împlinesc și 25 de ani de la moartea părintelui Dumitru Stăniloae repre- 
zintă un reper important în contextul Anului Omagial. Contribuţia Bisericii Ortodoxe Române la Marea Unire din 
1918 este covârșitoare și de netăgăduit, dar într-un secol ea a reușit să ofere culturii europene, teologiei ortodoxe 
şi României Mari, şi pe cel mai mare teolog ortodox al secolului XX. Apariţia în istoria culturii şi spiritualității române 
a unui exponent de calibru mondial, precum părintele Stăniloae, se datorează și condiţiilor oferite de contextul 
unificării teritorial-cultural-spirituale a tuturor românilor în anul 1918. O astfel de personalitate trebuie comemorată 
sau omagiată și de reprezentanţi de nivel internaţional. Faptul că părintele Stăniloae își extrage seva conţinutului 
teologic-duhovnicesc al operei sale din Liturghia Ortodoxă, Spiritualitatea Filocală, și Teologia Isihastă, a determinat 
conceperea cadrului conferinţei prin invitarea unor teologi care au promovat aceste valori ale spiritualității orto- 
doxe (Alexander Golitzin, Andrew Louth şi Sebastian Brock, de ex.). Organizarea unei conferințe dedicată Părintelui 
Stăniloae, el însuși un „arhiereu” al teologiei românești și admirator al monahismului ortodox, impune prezența 
unor ierarhi ţi teologi ortodocși, profesori în mari centre universitare ale Americii și Europei (Marquette University, 
Oxford University sau Tesalonic et. al.). 


Grup ţintă 
Aproximativ 200 de studenți și cadre didactice din Universitatea de Vest din Timișoara, precum și intelectualii 
creștini din comunitatea locală. 


Rezultatele așteptate 

Conştiinţa apartenenţei la o cultură și educaţie românească care în o sută de ani poate spera la recunoaștere 
internaţională, alături de o mai bună încadrare a teologie românești în spaţiul european și american ar reprezenta 
rezultatul cumulat al acţiunii. La aceasta se adaugă crearea unie mase critice de cercetători ai teologiei părintelui 
Stăniloae și o deschidere spre reitare anuală a întâlnirilor sub egida teologiei și spiritualității românești bănăţene. 


Diseminare 
Publicarea lucrărilor simpozionului într-un volum la o editură recunoscută internaţional (Peter Lang Publishing 
Group). 


Mod de participare 
Modul de participare este gratuit, pe bază de invitaţie prin înregistrare urmând indicaţiile de pe Site-ul (http:// 
conferinta-staniloae.mitropolia-banatului.ro/) conferinţei cu furnizarea datelor legate de booking & acomodation. 

AGENDA ÎNALTPREASFINȚITULUI PĂRINTE 
MITROPOLIT IOAN AL BANATULUI 


2 iulie 

- A primit pe preotul Gherasim Tiberiu, parohul bisericii din Ferendia, protopopiatul Deta; 

- A primit pe preotul Eugen Ciutac, parohul bisericii din Coştei, protopopiatul Lugoj; 

- A primit pe domnul Podereu Aurel, din localitatea lecea Mare; 

- A primit pe preotul paroh Aurel Filip, de la parohia Timișoara Pădurea Verde, dimpreună cu preotul co-slujitor 
Alin Scridon; 

- A primit pe preotul Gheorghe ltineanţu de la prohia Timișoara Dacia, dimpreună cu domnul Tatar Gavril, de 
la Asociaţia "Oastea Domnului”, Timișoara; 

- A primit pe preotul paroh Valer Cioica, de la parohia Periam, din protopopiatul Sânnicolau Mare; 

- A primit pe preotul paroh Alecu Radu, de la parohia Sânandrei, protopopiatul Timișoara |. 


3 iulie 

- A găzduit în curtea interioară a Centrului Eparhial, prezentarea Proiectului de diagnoză a degradărilor și de 
propunere a unor metode de restaurare a bisericilor de parohie și mănăstirești din cadrul Arhiepiscopiei Timişoarei, 
eveniment derulat în parteneriat cu Facultatea de Arhitectură și Urbanism din Timișoara. 


4 iulie 
- A prezidat examenul de licenţă, proba scrisă, desfășurat în Sala festivă a Centrului Eparhial, a absolvenţilor 
anului IV, de la Facultatea de Teologie Ortodoxă, din Timişoara. 


5 iulie 
- A primit pe preotul paroh Vasile Ulici, de la parohia Remetea Luncă, din protopopiatul Făget. 


6iulie 

- A prezidat examenul de licenţă, proba orală, desfășurat în Sala festivă a Centrului Eparhial, a absolvenţilor 
anului IV, de la Facultatea de Teologie Ortodoxă, din Timişoara și totodată, a asistat la depunerea jurământului 
licenţiaţilor la bisericuţa din incinta Centrului. 


10 iulie 
- A primit pe preotul Alin Cuza, de la parohia Timișoara Calea Martirilor - Sf. Stefan, din protopopiatul Timișoara |; 
- A primit pe preotul paroh Alin Vărzaru, de la parohia Lugoj - Cotu Mic, din protopopiatul Lugoj. 


11 iulie 

- A primit pe preotul paroh Gheorghe Florea, de la parohia Ghilad, din protopopiatul Deta; 

- A primit pe preotul pensionar Mihai Vucu, din localitatea Dognecea, judeţul Caraş-Severin; 

- A primit pe domnul academician lon Păun Otiman, Preşedintele Academiei Române - Filiala Timiş. 


12 iulie 
- A primit pe preotul Viorel Râncu, de la parohia Timișoara Elisabetin, din protopopiatul Timișoara |. 


13 iulie 

- A primit pe domnul ec. Dr. Florin Popovici, directorul adjunct - Curtea de Conturi, Timiș; 

- A primit pe preotul paroh Valer Cioica, de la parohia Periam din protopopiatul Sânnicolau Mare; 

- A primit pe preotul Liviu Dorin Oprişor, de la parohia Zgribești, din protopopiatul Lugoj; 

- A primit pe domnul prof. univ. dr.ing. Marius Moșoarcă, de la Facultatea de Arhitectură și Urbanism, din Timişoara; 
- A primit pe domnul Petru Carebia, primarul localităţii Coștei. 


16 iulie 
- A primit pe domnul Mutașcu Constantin, profesor de Religie la Școala Gimnazială nr. 7 —- Sfânta Maria, din Timișoara; 


Învierea 47 


- A primit pe domnul Ţighir Cristian Nicolae - pictor bisericesc; 
- A primit pe preotul misionar Oliviu Crișan, de la Spitalul Clinic de Obstetrică-Ginecologie„Dr. Dumitru Popescu”, 
din Timişoara. 


18 iulie 

- A primit pe domnul profesor Dinu Petru, din Timișoara; 

- A primit pe preotul paroh Marcel Moclinda, de la parohia Șipet, din protopopiatul Deta, dinpreună cu domnul 
ing. Dan Ţicle; 

- A primit pe domnul Florin Triteu, din localitatea Lovrin; 

- A primit pe domnul Radu-lonel Vicol, primarul localităţii Giera; 

- A primit pe domnul profesor Cornel Petroman, directorul Liceului Pedagogic "Carmen Sylva”, din Timişoara. 


19 iulie 
- A primit pe preotul paroh Iulian Matiș, de la parohia Cerneteaz, din protopopiatul Timișoara II. 


23 iulie 
- A primit pe preotul paroh Gherasim Tiberiu, de la parohia Ferendia din protopopiatul Deta; 


24 iulie 

- A primit pe domnul economist loan Dragomir, directorul Direcţiei Finanţelor Publice - Timiş; 

- A primit pe doamna loana Bold, din localitatea Chevereșu Mare; 

- În după-amiaza zilei, a participat la instalarea părintelui Emanuel Popescu, ca paroh la parohia Ciacova, din 
protopopiatul Deta, în prezenţa a numeroși credincioși și a părintelui Nicoli Tiberiu, fost preot paroh la parohia în cauză. 


25 iulie 

- A primit pe domnul căpitan Staicu Sorin, Comandantul comenduirii Garnizoanei Timișoara, dimpreună cu 
preotul militar Radu Bogdan, de la Garnizoana Timișoarei; 

- A primit pe preotul paroh lonuţ Mura, de la parohia Orţișoara, din protopopiatul Timișoara |; 

- A participat la Tabăra de Vară "Sf. Ap. Andrei”, aflată la ediția a VII-a, organizată de parohia Lugoj VI - Dealul 
Viilor, unde a ţinut un cuvânt de învățătură copiilor participanţi. 


26 iulie 

- A primit pe domnul profesor Silviu Oravitzan, artist plastic din Timişoara; 

- A primit pe părintele protopop Marius Podereu, de la protopopiatul Sânnicolau Mare, dimpreună cu preotul 
paroh Paul losivuţ, de la parohia Lovrin, din cadrul aceluiași protopopiat; 

- A primit pe preotul paroh loan Mura, de la parohia Calacea, din cadrul protopopiatului Timișoara |, dimpreună 
cu epitropul bisericii, domnul Petre Costea și consilierul parohial, domnul Vasile Boicu; 

- A primit pe domnul locotenent-colonel inginer Lucian Mihoc, Inspector Şef, al Inspectoratului pentru Situaţii 
de Urgenţă - Timiş. 


27 iulie 

- A primit pe părintele Vasile Bădescu, coslujitor la parohia Timișoara Blașcovici, protopopiatul Timișoara |; 
- A primit pe diaconul Marius Zaharia, de la parohia Dumbrăviţa, protopopiatul Timișoara II; 

- A primit pe protosinghelul Matei Buliga, starețul mănăstirii "Sf. Cuv. Parascheva” - Dobrești; 

- A primit pe preotul paroh Vasile Stepan, de la parohia Târgoviște, din protopopiatul Lugoj; 

- A primit pe preotul paroh Marcel Vlaicu, de la parohia Timișoara 700, din protopopiatul Timișoara |. 


29 iulie 
- A primit la Centrul eparhial, după săvârșirea Sfintei Liturghii la catedrala mitropolitană, pe nepotul Regelui 
Mihai | al României, Nicolae Medforth-Mills şi pe logodnica acestuia Alina Binder. 


A consemnat preot Marius Sfercoci 
Inspector eparhial 

